text:
Gakenke: Imihigo itatu yatumye baba abanyuma iracyari hasi
Abayobozi mu nzego zitandukanye muri gakenke Mu gihe gito gisigaye ngo uturere tumurike imihigo twesheje, mu karere ka Gakenke imihigo itatu yatumye baba abanyuma ubushize iracyari hasi. Abayobozi mu nzego zitandukanye More...
Rubavu: hashyizweho uburyo buzatuma baza imbere mu mihigo
Akarere ka Rubavu kagiye kujya gafatanya n’abaturage kugenzura imihigo kugira ngo bashobore gukuraho imbogamizi zituma hari isigara inyuma. Bamwe mubakozi b’akarere ka Rubavu n’abajyanama b’akarere More...
Nyaruguru: Abakuru b’imidugudu baributswa ko batorwa nta mushahara basezeranyijwe
Ubuyobozi bw’akarere ka Nyaruguru buributsa abakuru b’imidugudu ko batorwa nta mushahara basezeranyijwe, bityo bakirinda guhemukira abo bashinzwe kuyobora babaka ruswa kugirango bakunde babahe serivise. Ubuyobozi More...
Rutsiro: Inyubako y’ibiro by’akarere ijyanye n’igihe izaba igisubizo ku bwinshi bw’abakozi.
Mu gihe hatangiye gusenywa inyubako ishaje y’ibiro by’akarere ka Rutsiro kuko ngo itari ijyanye n’igihe, ubuyobozi bw’akarere butangaza ko inyubako nshya ijyanye n’igihe izaba More...
Gicumbi – Gusinyana imihigo n’abakuru b’imidugudu ngo bibafasha gukorera ku ntego
Umunyamabanga nshingwabikorwa w’umurenge arimo asinyana n’umuybozi w’umudugudu Guhiga umihigo imbere y’inzego z’ubuyobozi ngo bifasha abayihize gukorera ku ntego no guhigura ibyo More...
Rutsiro: umuyobozi wa gihango ahangayikishijwe n’icyaha cyo gukubita no gukomeretsa.
Umunyamabanga nshingwabikorwa w’umurenge wa Gihango mu karere ka Rutsiro Jules Niyodusenga atangaza ko mu murenge ayobora icyaha gikunze kugaragara ari icyo gukubita no gukomeretsa. Ibi yabitangaje nyuma More...
Rulindo: abaturage basanga guca ibiyobyabwenge bigomba guhera mu bayobozi
Bamwe mu baturage bo mu karere ka Rulindo baratangaza ko umuco wo gukoresha ibiyobyabwenge umaze gufata intera ndende mu batuye aka karere ,ngo aho usanga hari na bamwe mu bayobozi babyishoramo,ugasanga barabikoresha More...
Ushaka kwiga amahoro n’iterambere asura umupaka muto wa Rubavu-Gen Nzabamwita
Bimwe mu byuma bikoreshwa n’ikoranabuhanga mukohereza abantu mu kwambuka Bamwe mubitabiriye inama y’iminsi itatau Nyakinama ubwo barimo basura umupaka muto Rubavu Umuvugizi w’ingabo z’u More...
Nkanka: Abayobozi basabwe kurushaho kunoza imikorere
Abayobozi mu murenge wa Nkanka ho mu karere ka Rusizi barasabwa kurushaho kunoza imiyoborere, begera abo bayobora bakanabakemurira ibibazo ku gihe, kuko ari byo bizatuma abaturage bishimira ibyo bakorerwa n’abo More...
Gakenke: Umutekano mucye ntuterwa n’amasasu gusa kuko no kutagira iterambere ni umutekano mucye
Mu rwego rwo kugirango abantu bakomeze gutura muburyo bw’iterambere kandi butabagoye kuri uyu wa 28 Kamena 2014 ubwo mu gihugu hose bari mubikorwa bitandukanye by’umuganda, mu Murenge wa Nemba Ingabo More...


c: text/html

text:
Tembera u Rwanda: amafoto ahamya ko u Rwanda ari igihugu cy’imisozi igihumbi
Akarere ka Karongi kabarizwamo imisozi ibarizwa muri Crete Congo Nil, imisozi miremire cyane kandi igaragara neza, ariko ugasanga aho iherereye ari mu duce tudakunze kugerwamo n’abantu batari abavukayo cyangwa bahakorera. Umwe mu basaza twahuye utuye ahitwa mu Gasenyi yagize ati “bavuga ko u Rwanda ari igihugu cy’imisozi igihumbi ariko njye mbona iri hano ku Kibuye gusa irenga igihumbi!” Twarakugendeye rero dufata amafoto akwereka isura y’iyo misozi.
Consider this tags
Tanga igitecyerezo
Ibitecyerezo
Nibyagaciro kuritwe nkabarutuye kdi Turubungabunge nkabenegihugu nibyiza byacu.
Reply

robotstxt: allowed

filter: keep


text:
Igisubizo: Ibyanditswe bitanga ibihamya bidakuka byerekana ko Yesu Kristo koko yazutse mu bapfuye. Kuzuka kwa Kristo kugaragara muri Matayo 28:1-20, Mariko 16: 1-20, Luka 24:1-53 na Yohana 20:1-21, 25. Kuzuka kwa Kristo kandi kugaragara mu gitabo cy’Ibyakozwe n’Inyumwa (Ibyakozwe 1:1-11). Aho hose ushobora kuhabona “ibihamya” byinshi bishimangira ukuzuka kwa Kristo. Icya mbere twavuga, ni uburyo abigishwa be bahindutse mu buryo budasanzwe kandi butunguranye. Mu kanya gato bagaragara nk’abagabo bihishe buzuye ubwoba, mu kandi kanya bagahinduka abahamya buzuye ubutwari, bazenguruka amahanga. None se hari ikindi cyasobanura iyo mpinduka idasanzwe kandi itunguranye, uretse gusubizwamo imbaraga no kubona Yesu wazutse?
Icya kabiri cyaba igihamya, ni ubuzima bwa Pawulo. None se ni iki cyahindura, mu mwanya muto cyane, uwari ashize amanga mu gusenya itorero, agahita ahinduka intumwa y’iryo torero? Bibiliya itubwira ko iyo mpinduka yatewe no kubona Kristo wazutse ku nzira igana i Damasiko (Ibyakozwe 9:1-6). Indi gihamya ya gatatu, ni imva ye yasigaye irangaye kandi irimo ubusa. Niba atarazutse koko, umurambo we se waba urihe ubu? Abigishwa be ndetse n’abandi benshi bari bahari ubwo yashyingurwaga muri iyo mva. Ubwo bagarukaga, nta murambo wari urimo. Bahasanze abamalayika bemeza ko yazutse mu bapfuye nkuko yari yarabivuze (Matayo 28:5-7). Icya kane, ni gihamya yizewe y’abantu yiyeretse nyuma yo kuzuka (Matayo 28:5, 9, 16-17; Mariko 16:9; Luka 24:13-35; Yohana 20:19, 24, 26-29, 21:1-14; Ibyakozwe 1:6-8; 1 Abakorinto 15:5-7).
Ikindi cyakwemeza kuzuka kwa Yesu ni uburemere bwinshi cyane intumwa zashyize kuri uko kuzuka. Kimwe mu byanditswe byibanda ku muzuko ni 1 Abakorinto 15. Aho Intumwa Pawulo ifata umwanya wo gusobanura impamvu ari iby’ingenzi cyane kumva kandi no kwizera ko Yesu yazutse. Nk’uko abivuga, umuzuko ni uw’ingenzi kubera impamvu zikurikira: 1) iyo Kristo aza kuba atarazutse, igitambo cye kubera ibyaha ntabwo cyaba cyuzuye (1 Abakorinto 15:12-15); 2) kuzuka kwa Kristo kwerekanye ko urupfu rwe rwemewe n’Imana nk’impongano y’ibyaha byacu. Iyo aza gupfa ntazuke, byari kuba bivuga ko igitambo cye cyitari gihagije. Ubwo rero, nta kubabarirwa ibyaha ku bizera, kandi nabo ubwo bazapfa bakaguma iyo (1 Abakorinto 15:16-19). Nta buzima buhoraho bwaba buhari (Yohana 3:16). “Ariko noneho Kristo yarazutse, ni we muganura w'abasinziriye” (1 Abakorinto 15:20).
Icya nyuma twavuga, nuko Bibiliya ivuga neza ko abizera Yesu Kristo niyo bapfa bazazurwa bakinjizwa mu buzima bw’iteka ryose, nkuko na Kristo yazutse (1 Abakorinto 15:20-23). Ariko 1 Abakorinto 15 habanza gusobanura uburyo ukuzuka kwa Kristo kwerekana intsinzi ye ku rupfu, bikaba natwe biduha imbaraga zo gutsinda urupfu (1 Abakorinto 15:24-34). Herekana ubwiza budasanzwe umubiri tuzazukana uzaba ufite (1 Abakorinto 15:35-49). Hasobanura ko, kubera kuzuka kwa Kristo, abamwizera bose bahishiwe mu kwiganzura urupfu (1 Abakorinto 15:50-58).
Mbega ukuntu ukuzuka kwa Yesu ari inkuru nziza! “Nuko bene Data bakundwa, mukomere mutanyeganyega murushaho iteka gukora imirimo y'Umwami, kuko muzi yuko umuhati wanyu atari uw'ubusa ku Mwami” (1 Abakorinto 15:58).
Nuko rero, dukurikije Bibiliya, nta gushidikanya ko Yesu yazutse. Bibiliya yandika ku kuzuka kwe, ikavuga uburyo yiyeretse abantu barenze 400, hanyuma ikaboneraho kubaka amahame ngenderwaho y’ubukristo, yose ashingiye ku kuzuka kwa Kristo.
Ikibazo: Ese ukuzuka kwa Yesu ni impamo?
Igisubizo: Ibyanditswe bitanga ibihamya bidakuka byerekana ko Yesu Kristo koko yazutse mu bapfuye. Kuzuka kwa Kristo kugaragara muri Matayo 28:1-20, Mariko 16: 1-20, Luka 24:1-53 na Yohana 20:1-21, 25. Kuzuka kwa Kristo kandi kugaragara mu gitabo cy’Ibyakozwe n’Inyumwa (Ibyakozwe 1:1-11). Aho hose ushobora kuhabona “ibihamya” byinshi bishimangira ukuzuka kwa Kristo. Icya mbere twavuga, ni uburyo abigishwa be bahindutse mu buryo budasanzwe kandi butunguranye. Mu kanya gato bagaragara nk’abagabo bihishe buzuye ubwoba, mu kandi kanya bagahinduka abahamya buzuye ubutwari, bazenguruka amahanga. None se hari ikindi cyasobanura iyo mpinduka idasanzwe kandi itunguranye, uretse gusubizwamo imbaraga no kubona Yesu wazutse?


text:
Ubutumwa bwa 27.12.2014
Reka Yesu Kristo aganze mu buzima bwawe
Uwiteka Umwami Imana yaremye isi arema umuntu amuha gutegeka ibimwo vyose ku bw´Izina ryayo kandi ku bw´urukundo rw´Imana yaremeye atanga umwana wayo w´ikinege Yesu Kristo kugirango habeho agakiza. Mbese Umuntu níki kugirango abe yakwibukwa? Zaburi 8. Mbere yúko Yesu avuka harabayeho integuza mu buryo butandukanye. Amaze kuvuka abanyabwenge baje kumuramya.
Yaje kw´isi kugirango adukize ivyaha, adukize, aducungure adukure mu kuba imbata za Satani. Yaremewe aratukwa, arashinyagurirwa kugirango tubone ubugingo buhoraho.
Iyo Yesu angaza ubugingo bwawe umenya neza ko ntacyo wokora atari we ukuyobora. Yaje kugirango tumwumvire, kandi tubone ubugingo bushya. 1 Timoteyo 1: 12 Pawulo yashingira intahe Imana yamukijije ikamubohora ku bw´ubuntu bwayo.
Matayo 5:17 Ntiyaje gukuraho amategeko ahubwo yaje kugirango ayasohoze. Niyo mpamnvu kugirango Yesu ganze mu bugingo bwawe hasabwa ko dukurikiza amategeko y´Imana. Iyo Yesu aganza ubugingo bwawe uba wifuza kuzabana nawe mu bwami bwiwe. Matayo 7:21 Umuntu wese ukora ibyo Data ashaka niwe uzingira mw´ijuru.
Iyo turetse Yesu ngo aganzemu bugingo bwacu nawe ntabwo yaduhemukira.
Mbega n´iki kiganza ubugingo bwawe? ni iby´isi? Vyose muri iyi isi ni ubusa. Umusiguzi 1. Reka twiringire Imana yacu kandi tumugire uwambere muri vyose nawe ntabwo azaduhemukira. Zaburi 20:8
Filipi 4: 4-7 Tujye dushima ibihe vyose kandi ntitukagire icyo twiganyira kandi tugire amahoro muri twe. Umwami Yesu Kristo ari mu buzima bwacu tumenya ko turi abiwe ibihe vyose kandi tukaba icyitegererezo. Urugero rwa Nathanayeli yahamagawena Yesu amubonyemwo kuba umunyaisirayeli utagira uburiganya. Yohana 1: 47-48.
Yohana 12: 44-47 Tureke Yesu aganze mu bugingo bwacu tumwizere kuko iyo tumwizeye tuba twizeye Imana yo mw´ijuru. Imana ihabwe icyubahiro. Amen


text:
Ni saa yine z’amanywa, izuba ryo mu bihe by’impeshyi ntirikaze cyane. Umuhoza (si amazina ye) mu ikanzu y’umweru n’inkweto zishinguye na zo z’umweru n’umukunzi we wambaye ikoti n’inkweto by’umukara n’ishati y’umweru baritegura gusezerana imbere y’Imana.
Nyuma yo gusezerana, inshuti n’abavandimwe b’umuryango baherekeje umukobwa wabo. Umuhoza yicaye mu ivatiri n’umugabo we bageze ku musore bateregereje guhabwa ikaze n’umuryango w’umuhungu, imbere yabo haparitse imodoka itwaye ibishyingiranwa, ikigaragara cyane ni intebe, ameza n’akabati byo mu ruganiriro (salon).
Nubwo umukobwa ugiye gushyingirwa asabwa ibikoresho byinshi guhera ku masahani, amafuriya kugeza kuri matela, amashuka n’ibiringiti bitwara amafaranga atari make, Umuhoza nyuma yo kuraranganya amaso asubiza ko ari ukwiteganyiriza.
Icyakora, John Ndengeyingoma (amazina yahinduwe), umwe mu batashye ubukwe, agira ati “Kubonera umukobwa ushyingirwa byose bisiga umuryango mu bukene bukabije kuko umuryango usabwa kugurisha inka cyangwa isambu kugira ngo ubashe kugura ibishyingiranwa.”
Akomeza avuga ko ibishyingirwanwa by’umukobwa wo mu cyaro bitajya munsi y’ibihumbi 800, amafaranga yemeza ko ari menshi ku muryango wo mu cyaro udafite aho ukura hafatika.
Ibikoresho bijyanwa n’umukobwa mu rugo rushya bigenda bitandukana bitewe nk’uduce. Nko mu Karere ka Bugesera, ngo abakobwa bagiye gushinga urugo batwara amagare na televisiyo.
Umuyobozi w’Akarere ka Kamonyi Wungirije ushinzwe Imibereho Myiza y’Abaturage, Prisca Uwamahoro, yatangarije Kigali Today ko gusaba umuryango w’umukobwa ibintu bihambaye nka salon yo mu nzu ari umutwaro.
Agira ati “Ni umutwaro kuri njye ariko tuzaganira n’inzego z’ibanze kugira ngo duhindure iyo myumvire, imiryango yoroherezanye mu byo isaba kenshi na kenshi iba irenze ubushobozi bwayo.”
Uyu muyobozi ashimangira ko icyo kibazo cyo gusaba umuryango w’umukobwa kitari mu Karere kose ahubwo kiri mu Murenge wa Nyamiyaga uhana n’imbibi n’Akarere ka Bugesera aho abakobwa baho batwara ibintu bihambaye akemeza ko uwo muco ari ho ushoboka kuba ukomoka.
Dukurikire ukanda kuri Like
Ibitekerezo ( 2 )
abagabo basigaye bigira amadorari
natwe abakobwa tugiye kujya twihagararaho.
Njye mbona abagabo bakwiye kwihagararaho kandi ni ubutwari.
None se umugore akuzaniye salon,matela,.
...araje asanze n’inzu yarakunaniye kuzura,utarakoresheje igitanda,mbese ubwo azakubaha?Oya ,umugabo ni uwihesha agaciro .
Basore nimusengere abageni babakunda,musengere ubukwe,nimubana mu mahoro muzabona ibijyanye n’ubutunzi wahoraga urota.
Nk’uko Vice Mayor abivuze ,uyu muco si uwa ABESAMIHIGO.Niba wari ugeze iNyamiyaga tuwusubize aho waturutse nubwo nabo batabiherewe uruhushya na Leta y’uRwanda.


text:
Baretse amakimbirane bari bafitanye nyuma yo kuganirizwa ku buryo bwo kuyakemura
Umugore witwa Uwiringiyimana Claudine arashimira urubyiruko rwo mu murenge wa Cyanika rwibumbiye muri Club Hope of Future (Icyizere cy’ejo hazaza) kuba rwaramufashijje kwiyunga n’umugabo we nyuma More...
Basanze amakimbirane ntacyo azabageza ho bahitamo kwiyunga
Abagabo babiri batuye mu murenge wa Cyanika, mu karere ka Burera bari bamaze igihe kire kire bafitanye amakimbirane ashingiye ku ubutaka, baratangaza ko kuri ubu biyunze nyuma yo guhabwa ibiganiro ku gukemura amakimbirane. More...


text:
Monthly Archives: March 2016
RWANDA – GENOCIDE : AMATEKA YA GENOCIDE YO MU RWANDA YARAFIFITSWE AGOMBA GUKOSORWA
Mu gihe bigaragarira buri wese ko amahoro n’umutekano mu isi muri rusage bigenda birushaho guhungabana biturutse ku nyungu z’ibihugu by’ibihangange bishaka kwambura no kwikubira imitungo kamere y’ibindi bihugu, impanuro zakagombye gufasha gucyemura amakimbirane zirasuzugurwa ndetse inkoramaraso zigakomeza guhabwa icyubahiro. Ni
UBUREZI BWA GICUNGUZI MURI CAMP BAUMA KISANGANI: ISOZWA RY’IGIHEMBWE CYA MBERE KU ITALIKI YA 25/03/2016
IMYAKA IBAYE MYINSHI NTAYINDI MANA Y’INYAMBARAGA YIGEZE IBA HAFI Y’UBU BWOKO UWITEKA NIWE WENYINE WAKOMEJE KUBUBERA UMUYOBORO: GUTEGEKA KWA 2 32 11-12. Iyo umukirisitu ari gusenga agira umwanya wo gusaba ibyo yifuza ko Imana yamukorera. Iyo ibyo yasabye atabibonye kubera
I Ingengabitekerezo kirimbuzi ya Kalinga irigishwa
N’ubwo abantu benshi bakunda gushaka kubihishira cyangwa bagatinya kubivuga uko biri, ngo aha batagira uwo bakomeretsa, amakimbirane yateye ukurimburana kw’abantu mu Rwanda no mu Burundi yazanywe n’ingengabitekerezo ya Kalinga. Iyo ngengabitekerezo ya kirimbuzi kandi ishingiye cyanecyane ku guhanganisha k’ubwoko bubiri:
IMFUBYI Z’IMPUNZI ZIBA MU MASHYAMBA YA CONGO RDC, ZIKOMEJE GUSHIMIRA ABAGIRANEZA.
Ku italiki ya 19 ukuboza n’ibwo abanyarwanda banyuranye batuye i Bruxelles mu Bubiligi, bakoranye maze batekereza ku cyakorwa ngo bibuke imfubyi zabigizwe na FPR Inkotanyi ziba mu mashyamba ya CONGO RDC. Ku ikubitiro icyo gitekerezo cyagizwe n’amashyirahamwe nyarwanda yo
IBIHE BIHINDUKA VUBA! KAGAME MU MAHURIZO MENSHI
Inshuro nyinshi, discours za Perezida Paul Kagame ziba zifite inyigisho itabasha kumvwa na buri muntu wese uzikurikiranye, cyane cyane ko nyirubwite aba avuga ibyo azi kandi yaciyemo (facts) ariko abamukurikiye bo bakaba bumva ari amagambo badashyikira neza (abstraction). Hari discours
UMUNSI W’ABARI N’ABATEGARUGORI KU MPUNZI ZO MURI ZAMBIYA
IMPUZI ZIBUMBUYE MW’ISHYITAHAMWE RY’ABARI N’BATEGARUGORI BO MUKARERE K’IBIYAGA BIGARI ,GRWAZ, ZIFATANYIJE N’ABAGENZI BAZO B’A BAZAMBIYA KWIZIHIZA UMUNSI MUKURU W’ABARI N’ABATEGARUGORI N’UBWO ZUGARIJWE N’IBYEMEZO BIGAYITSE BYO GUKURIRWAHO UBUHUNZI. Mu gihe hizirizwaga umunsi mukuru w’abari n’abategarugori mu gihugu cya zambia naho, umutegarugori
UMUHANDA UGANA MANDAT YA GATATU YA PAUL KAGAME UKOMEJE GUHARURWA ARIKO UGARIKA INGOGO!
Bamwe na bamwe batamuzi neza cyane cyane intore, bakunze gufata Perezida Kagame Paul nk’ushoborabyose (omnipotent / tout puissant) kugeza n’aho bamwita impanga ya Yesu w’i Nazareti. Benshi babiterwa no kwitiranya gukunda Kagame na FPR Inkotanyi no gukunda igihugu! Abamuzi neza


text:
Uretse intambara zagiye zibaho mu Rwanda rwa Gasabo zijyanye no kurengera ubusugire bw’igihugu, hagiye habaho n’intambara z’izungura zijyanye n’abarwaniraga Ingoma. Nyuma haza kuziraho n’intambara rukunduzi yitiriwe Rucunshu kuko ariho yabereye.
Uretse intambara zagiye zibaho mu Rwanda rwa Gasabo zijyanye no kurengera ubusugire bw’igihugu, hagiye habaho n’intambara z’izungura zijyanye n’abarwaniraga Ingoma. Nyuma haza kuziraho n’intambara rukunduzi yitiriwe Rucunshu kuko ariho yabereye.
Byatangiriye i Ngeli muri Nyaruguru. Rwabugili yateganyije umusimbura. Uwo yahisemo ni umwe mu bana be b’icyitiriro ariwe Rutalindwa. Nibwo Kigeli IV Rwabugili amwimitse, imihango yose irubahirizwa, aherezwa “inyonga” ari byo bimenyetso by’ubwami, yitwa Mibambwe IV Rutalindwa.
Rutalindwa kimwe na Baryinyonza, Karara na Burabyo, bari abana b’abazanano. Rwabugili yacyuye Nyiraburunga (umukonokazi) wari mubyara we, atwara n’abo bana abita abe nk’uko umuco wari uri. Se w’abo bana, Gacinya ka Rwabika rwa Gahindiro, araceceka ngo atahagwa. Rutalindwa yimitswe afite imyaka nka 22 kandi afite abana 3, Nyamuheshera, Sekarongoro na Rangira.
Irage ry’abami n’umurage w’ingoma (ni kimwe mu bice byari bigize ubwiru), Rwabugili abishinga Abiru b’inkoramutima abari bari muri iryo yimikwa ni nka Bisangwa bya Rugombituri na murumuna we Sehene na Mugugu wari n’umutware w’ingabo Abarasa, abashinga kuzashyigikira Mibambwe IV Rutalindwa, anabaraga iby’izungura.
Nyina wa Rutalindwa ariwe Nyiraburunga yari yarishwe na Rwabugili mu mubare w’abo yishe ahorera nyina Murorunkwere. Ibyo byatumye Rwabugili aha Mibambwe IV Rutalindwa “umugabekazi w’umutsindirano” ariwe Kanjogera bamwe bitaga Kanzogera. Abiru n’abasizi bahise babwira Rwabugili ko arikoze, ko ashoje intambara.
Dore impamvu : Itegeko ry’ubwiru ryagengaga izungura ryagenaga ko ubwami mu by’ukuri budahabwa umwana w’umwami uzungura, ahubwo buhabwa bumwe mu bwoko bwitwa Ibibanda((bakurikije umwuka wa politiki n’inyungu z’Abiru) ; ni ukuvuga amoko yavagamo abagabekazi ariyo Abaha, Abakono, Abega (ni yo y’ingenzi) n’Abagesera (ubu bwoko bwiyongereyeho mu buryo butunguranye). Umugabekazi w’umugeserakazi ni umwe rukumbi, ariwe Nyirakigeli III Rwesero nyina wa Kigeli III Ndabarasa
Rujugira yamukuye mu Bagesera Abazirankende b’i Gisaka, aho yari yarahungiye ubusazi bwa se, Yuhi III Mazimpaka. Ibibanda bikomeye rero ni bitatu. Kugeza igihe Rutalindwa yimikiwe na Rwabugili, ubwoko bw’Abakono bwari bukomeye kuko bwavuyemo abagabekazi batatu aribo Nyirakigeli I Nyankuge nyina wa Mukobanya, Nyirayuhi III Nyamarembo nyina wa Mazimpaka, Nyirakigeli IV Murorunkwere nyina wa Rwabugili.
Nyina wa Rutalindwa, ari we Nyiraburunga, na we yari Umukonokazi, ariko yarapfuye. Umugabekazi w’icyitiriro Nyiramibambwe IV Kanjogera yari Umwegakazi kandi uwo mwene Rwakagara (igisekuru cy’Abakagara) akaba inkundwakazi bikabije ya Rwabugili.
Amwe mu makosa bashyira kuri Rwabugili ni aya :
Gutsindira umwami amuha Kanjogera ho umugabekazi badafite aho bahuriye, kandi n’uwo mukobwa akomoka mu bwoko butanga abagabekazi kandi bukomeye ;
Kuba uwo Nyiramibambwe IV Kanjogera nawe yari afite umuhungu w’ubura bwe yabyaranye na Rwabugili witwa Musinga.
Abega babonye Rwabugili akoze ibyo, bariyamirira bati “ni mumureke ingoma itashye i Bwega, igisigaye ni uguhirika Rutarindwa, hakima umwana wacu ariwe Musinga”. Uwo mugambi wacuzwe ahanini na Kanjogera na basaza be Kabare na Ruhinankiko n’umuhungu wabo Rwidegembya rwa Cyingenza cya Rwakagara.
Uburyo bakoresheje akaba ari ubu bukurikira :
Ubwa mbere : Kumwomoraho amaboko ya bamwe mu bamushyigikiye aribo : Bisangwa, Sehene, Mugugu wa Shumbusho na Muhamyangabo.
Bisangwa yoherejwe i Shangi kurwanya abasirikari bari baravuye muri Kongo yari ubukonde bwa Lewopolidi II, umwami w’Ababiligi, bayobowe na Liyetona Sandrart. Bisangwa arahagwa mu gihe bamwe bahungaga barimo bene Rwabugili, we ati “mpunze mva mu mahanga ngana i Rwanda, byakumvikana, none ubwo ndi mu Rwanda ahandi nahunga ngana ni he ?”. Nuko yanga guhemuka, yiyahura asatira Umubiligi liyetona Sandrart, amukubita isasu mu gahanga, Bisangwa agwa aho, amaze kuvuga ngo “uwanyoye amata y’ibwami ayishyuza amaraso”. Yari umutware w’Ingangurarugo.
Sehene wari umaze kugabana ibya mukuru we Bisangwa. agira inama Mibambwe IV Rutalindwa yo kwikiza Musinga amwica, kugira ngo ijuru ry’ibwami ryari ryuje ibihu by’inzangano n’ubutiriganya ritamuruke, ariko biba kugosorera mu rucaca : Mibambwe IV Rutalindwa yumvaga atatinyuka kwica murumuna we. Ingenza ntizatinze kubigeza ku Bega. Ni bwo Kabare ateze umutego Sehene, aramushukashuka amujyana ahiherereye, nuko amuteza abo yararitse, baramusingira baramuniga, Sehene apfa atyo nta rusaku.
Mugugu wa Shumbusho : Kanjogera, Kabare na Ruhinankiko babanje kumwangisha umwami Rutalindwa, Rutalindwa nawe yemera amabwire kandi mu by’ukuri bari bagamije kumuvutsa amaboko ya Mugugu wari umukomeyeho anamushyigikiye. Abo Bega banashakaga kumutwara intara 2 yategekaga : Gihunya na Mirenge mu Gisaka, akahategekesha abamuhagarariye, ariko we agatura mu Burima (Nduga). Abo Bega rero bohereza ingabo zo kumutsinda iwe. Nawe agerageza kwirwanaho, abonye byanze asezerera bamwe, Abatware be bo bamukomeraho, abonye yagirijwe yanga kugwa mu maboko y’Abega, nuko yitwikira mu nzu hamwe n’abe n’abavandimwe be :
Semukamba na Karwanyi. Mugugu yari umutware w’Abasa.
Muhamyangabo yari mwene Byabagabo akaba Umunyiginya w’umugunga. Ni we wari ushinzwe urugo rw’umwami rw’i Kigali rwacungwaga na Musomandera muka Rutalindwa. Uwo mugore yagiranye amatiku na Muhamyangabo, yumvisha umugabo we ko Muhamyangabo agomba gupfa. Koko Rutalindwa atanga uwo mutware, atangwa hamwe n’umuvandimwe we Ndabahimye n’umuhungu we Mujuguri. Muhamyangabo mu gihe bamujyanye bajya kumwica nibwo avuze iri jambo ati “ndi amakoma ngiye gusasira amakombe”. Yari azi ko Mibambwe IV Rutalindwa wari umaze kumutanga, azamukurikira bidatinze hamwe n’ibindi bikomerezwa.
Ubwa kabiri : Gushaka amaboko (abashyigikira Musinga) Kanjogera, Kabare na Rukinankiko ntacyo batakoze kugira ngo umugambi wabo wo kwica Rutalindwa utabapfubana, cyane cyane ubwo byari bimaze kugaragarako ibwami hari amacakubiri. Dore rero abo banje kwiyegereza :
Bene Rwabugili batagize amahirwe yo guhabwa Kalinga : Kubumvisha ko ntabyo bagomba kwivangamo, ko niba badashyigikiye Musinga, byibuze batagira aho babogamira. Abo ni : Nshozamihigo umutware mu Marangara, Sharangabo umutware mu Buganza, Cyitatire umutware mu Bwanamukari ngo kandi agakundwa na Musinga na Baryinyonza murumuna wa Rutalindwa, wibeshye akemera amabeshyo y’Abega, agatatira umuvandimwe we yibwira ko we nta cyo azaba. Muhigirwa we yemeye kubogamira kuri Musinga abigize rwihishwa.
Mu Biru : kubera ko Abiru bari bubashywe na rubanda, byari ngombwa kwiyegereza bamwe. Ibyo byatumye Abega biyegereza umutware w’Abiru bose, ari we Rukangirashyamba rwa Kanyamuhungu. Ni we wari ufite umwanya wa kabiri mu cyubahiro nyuma y’ “abami” (ni ukuvuga umwami n’umugabekazi). Rukangirashyamba yari Umutsobe w’umugarura. Abatsobe hafi ya bose babogamiye muri urwo ruhande. Rukangirashyamba yahise agabana Mirenge yo mu Gisaka.
Mu batware : Rutishereka (Umunyiginya w’umwenegitore). Icyo gihe yari akomeye ibwami kandi yari incuti ya Kabare. Bari indatana z’inyabubiri (Muhigirwa yari yaragiriye inama Mibambwe IV Rutalindwa yo kwica Kabare na Rutishereka, ariko aranga). Abandi batware ni Rwangampuhwe na Rubasha, bakaba Abakono. Babaye nk’abagambanyi.
Ariko rero hari n’Abiru bari mu ruhande rwa Mibambwe IV Rutalindwa, nka Rutikanga rwa Nkuriyingoma (Umusindi w’umutege), umuhanga mu ntekerezo z’ubwiru.
Ubwa gatatu : gushoza urugamba
Abega n’abanyamugambi babo bashoboraga gufata inzira yo kuroga cyangwa guhotora Rutarindwa bamutaye mu gico, bahisemo inzira y’imirwano. Ibwami bari bacumbitse i Rukaza ku musozi witwa Rucunshu (Komini Nyambuye : nko mu birometero bitanu uvuye mu majyepfo ya Kabgayi), mu gihe bagitegereje ko urugo rw’i Rwamiko (hepfo ya Shyogwe) rwuzura.
Impamvu ingana ururo : bamwe bavuga ko kurwana byaturutse ku bana barwanaga, abandi ngo ni ku nzuki zasandajwe. Ibyo aribyo byose, impande zombi zari ziteguye kurwana, zisanganywe intwaro. Urugamba rwamaze kurema, abarwanira Mibambwe IV Rutalindwa, baba basatiriye inzu y’umugabekazi ari kumwe na Musinga, ari nako bayikikiza, bayimereye nabi ku bulyo Kanjogera yashatse kwiyahura hamwe n’umuhungu we, maze Kabare arababuza. Ubwo umugambi w’Abega wari ubapfanye iyo atahagoboka Rwamanywa rwa Milimo (akaba Umwega w’umuhenda) ari kumwe na n’ingabo ze zitwa Abatanyagwa (Abahutu) baturutse mu Budaha. Ingabo zo kwa Kabare na Musinga zibasamira hejuru, kandi bo bari baje bavunnye umwami. Ingabo zo kwa Rutalindwa zari zinaniwe, ziganzwa n’izo mu ruhande rwo kwa Musinga zari zivanzemo abafite amavamuhira. Ingoro ya Rutalindwa irakikizwa, abo kwa Musinga barayisatira, umwami abona ko byamurangiriyeho, yinjira mu nzu, abari abe barayitwika. Mibambwe IV Rutalindwa arahagwa hamwe n’umugore we Kanyonga, n’abahungu be batatu, n’abayoboke bamwe. Kabare byose abikorana ibakwe ridasanzwe, aterura Musinga amushyira hejuru, abwira imbaga ihagaze mu mirambo ati “Rubanda, dore umwami w’ukuri Rwabugirl yaraze ingoma, ni Yuhi Musinga, naho Rutalindwa yari yarigize icyigomeke cyihaye ingoma”. Bamubwiye ko ingoma z’ingabe zahiye, Kabare arasubiza ati “haguma umwami, ingoma irabazwa”.
Ngibyo muri make ibya Rucunshu : haguye abantu benshi, ari umwami, ari ibikomangoma, ari na rubanda. Nuko Abega barategeka barica barakiza.
Inkurikizi z’intambara yo ku Rucunshu n’ingaruka zayo mu Muryango w’Abanyarwanda.
Iyo ntambara rukunduzi yo ku Rucunshu yabaye itatekerejwe ihitana abantu n’ibintu byinshi,ibyo byose bigira inkurikizi nyinshi mu muryango nyarwanda.Izo nkurikizi ni izi zikurikira :
Iya mbere : Kalinga yataye agaciro. Twabonye ko ingoma Kalinga yasumbaga umwami, igahabwa icyubahiro cyihariye. Kabare we akora amahindura akomeye mu murongo wa politiki y’ubwami, ubwo yiyamiriraga ati “Haguma umwami ingoma irabazwa”. Ni ukuvuga ko ikiri ngombwa ari ukubona umusimbura, umwami (umuntu), naho ingoma ni igiti, bashobora kubaza indi.
Iya kabiri : Havutse impaka zerekeye ukuri ku bwami bwa Yuhi Musinga cyane cyane byari biturutse no ku mazina ya cyami. Ubundi byari biteganyijwe ko izina Yuhi rikurikira irya Mibambwe. Kuba rero abishe Mibambwe IV Rutalindwa barahaye Musinga izina ry’ubwami rya Yuhi, ni ukuvuga ko bemeye ko nta kundi byagenda, Rutalindwa yari umwami wemewe n’amategeko y’ubwiru. Rubanda rwo ntirwigeze rubishidikanya.
Iya gatatu : Kugororera abayoboke bashyigikiye Yuhi Musinga. Ukurikije ubwoko usanga abahazamukiye cyane ari Abega n’Abatsobe, abandi ni Abanyiginya batitabiriye gushyigikira Rutalindwa. Abakono bo babaye nk’ibicibwa mu Rwanda. Kandi koko muri bo hari abahungiye muri Uganda. Mu w’1910, Abega bavugwaga bafite imisozi hirya no hino. : Kabare, Rwidegembya, Kayondo, Rwabusisi, Mpetamacumu, Nyirinkwaya.
Iya kane : Gutsembatsemba abagome. Kuva mu w’1896 kugeza mu w’1908 Abanyiginya barishwe, abandi baranyagwa (Abakusi mu w’1905, Rwabilinda 1905), abandi bagirirwa nabi nka Kayijuka bashiririje amaso. Nuko urwango rw’Abega n’Abanyiginya rusa n’urubaye akaramata, ruba iciro ry’umugani.
Iya gatanu : Ibwami havutse imitwe ibiri ishyamiranye cyane izwi mu mateka y’u Rwanda. Iyo mitwe yaranzwe n’amazimwe, ubutiriganya n’inzangano z’urunuka. Dore uko yari iteye : Kabare hamwe na Rutishereka, Ruhinankiko hamwe na Karira (wongeyeho Baryinzoga wari warabandishijwe na Ruhinankiko). Karira yari mwene Rwogera, aba Nyirabukwe wa Rutalindwa, ariko akaba n’incuti ya Kanjogera (bari indatana).
Iya gatandatu : Rucunshu yabaye urugero rw’urwikekwe n’ubugome bugamije gufata no kwiharira ubutegetsi n’amaronko, itera igisare kinini kandi kirambye mu bikomangoma : ku ruhande rumwe Abega banganye n’Abanyiginya, ku rundi Abega bazirana urunuka n’Abakono. Ayo akaba ariyo mateka nyirizina n’amashirakinyoma y’ intambara yo ku Rucunshu,yabaye iciro ry’imigani igacisha benshi ururondogoro.
Ubwanditsi


text:
Cyari igitaramo ngarukamwaka gitegurwa na Korali Siloam mu rwego rwo gushima Imana ibyo yabakoreye mu mwaka wose, cyabaye ku gicamunsi cyo kuri iki Cyumweru tariki ya 10 Ukuboza, muri Dove Hotel mu Mujyi wa Kigali.
Korali Hoziyana, imwe mu zifite amateka akomeye muri ADEPR yari yatumiwe ngo yifatanye na Siloam ni yo yageze ku ruhimbi bwa mbere aho mu bwitonzi bwinshi yibanze ku ndirimbo zaririmbwe hambere zibutsa bamwe amateka yo guhamagarwa kwabo.
Izishimiwe n’abitabiriye iki gitaramo bakabyerekanisha amashyi menshi bazakiranye no guhaguruka bakaririmbana na Hoziana zirimo ‘Urakaza neza mu isi yacu’, ‘Twashyizweho ikimenyetso’, ‘Bintera kugushima’, ‘yewe wa si we’ n’izindi.
Siloam yaserutse ifitiwe amatsiko ku bw’indirimbo nshya z’amajwi zari zitegerejwe na benshi ndetse iba ari zo yibandaho mu miririmbire n’imicurangire yuje ubuhanga.
Umuvugizi w’Itorero rya Pentekote mu Rwanda(ADEPR), Rev Karuranga Ephrem, yashimye ivugabutumwa rya Siloam na Hoziyana avuga ko ari igikorwa kiri mu nshingano n’umuhamagaro w’abamaze kwakira agakiza.
Yashimiye by’umwihariko Siloam yateguye iki gitaramo n’ibindi bikorwa abaririmbyi bakora birimo gufashanya hagati yabo, gufasha abakene no kubaka insengero.
Perezida wa Korali Siloam, Nkurunziza Jean Bosco, yatangaje ko ashimira Imana uburyo igitaramo cyateguwe kikabera ahantu hisanzuye, kikitabirwa na benshi kandi kikagenda neza n’uburyo yababashishije gushyira ahagaragara audio nshya.
Ati “Hari hashize imyaka igera kuri ibiri abakunzi bacu basaba indirimbo nshya rimwe na rimwe bakazifata mu buryo budakwiriye.Turashima Imana kuko tubashije kuzishyira ahagaragara.”
Nkurunziza yavuze ko izi ndirimbo zatangiye gukorerwa amashusho ashobora kujya ahagaragara mu mezi ane ari imbere.
Korali Siloam imaze igihe kitari gito ikora umurimo w’ivugabutumwa mu buryo bw’indirimbo zihimbaza Imana,ikaba imaze kuzenguruka ibice bitandukanye by’igihugu mu biterane n’ibitaramo iba yatumiwemo.
Amafoto: Muhizi Serge


text:
Gusomana bitera impinduka ku mikorere y’ubwonko
Gusomana. Hari ababikora byo kwikiza kuko babisabwe hari n’abandi babikora kuko babikunda. Hari n’abatarabikora na rimwe kuko wenda batabikunda cyangwa se igihe kitaragera. Waba ubikunda cyangwa utabikunda, gusomana ni igikorwa kigira ingaruka ku bwonko haba mbere yuko gikorwa, mu gihe kiri gukorwa na nyuma yuko gikorwa.
Twibukeko ubwonko aribwo buyobora imikorere yose y’umubiri ndetse n’imvubura zikora imisemburo zimwe ziri ku bwonko izindi ziyoborwa na za zindi ziri ku bwonko. Gusomana nk’igikorwa gihurirwaho n’imisemburo inyuranye rero nta gushibikanya ko bigira ingaruka ku mikorere y’ubwonko nkuko muri iyi nkuru tugiye kubirebera hamwe.
Impinduka gusomana bigira ku bwonko
Irekurwa rya noradrenarine
Uyu ni umwe mu misemburo izwi nk’umusemburo wa stress. Ubusanzwe uyu musemburo urekurwa gusa igihe hari ikintu kibaye kidutunguye ari nawo utuma urira cyangwa ugira ikiniga iyo uhawe impano, utuma umutima uteragura iyo wikanze, cyangwa ubasha gusimbuka igare rigiye kugwa. Iyo rero ushaka kugusoma atangiye kukwiyegereza uyu musemburo uhita uba mwinshi mu bwonko mu rwego rwo kugufasha kwitegura no kujya mu gikorwa neza.
Umwuka wa oxygen uriyongera
Abahanga mu gusomana bavuga ko umenya umuntu ugusoma bimurimo bitewe nuko umutima we uri gutera n’uko ari guhumeka. Iyo uri gusomana bikurimo bituma imiyoboro yawe y’amaraso yaguka bityo bigatuma umwuka wa oxygen ujya mu bwonko wiyongera. Twibutse ko ubwonko aricyo gice cy’umubiri n’ubusanzwe gikoresha oxygen nyinshi dore ko ari nacyo gikoresha ingufu nyinshi.
Igipimo cya oxytocin kirazamuka
Uyu musemburo ukunze kwitwa umusemburo w’urukundo ni umwe mu misemburo irekurwa igihe umubiri wishimye cyane cyane ariko iyo bifitanye isano n’imibonano cyangwa se yo ubwayo. Uyu musemburo ubwinshi bwawo butuma umugore abyara vuba kandi ukamurinda kuribwa n’ibise igihe cyo kubyara. Uretse kwitwa gutyo rero uyu musemburo unatuma ugira akanyamuneza akaba ariwo utuma nyuma yo gusomana n’uwo wishimiye wumva muri wowe ibyishimo byagusagutse.
Dopamine irisuka
Kuko uba uhugiye mu gikorwa cyo gusomana ntiwakabaye wumva uburyohe bwabyo cyangwa ngo bikunezeze. Ubwonko bugufasha kumva uwo munyenga butuma harekurwa dopamine ku bwinshi uyu ukaba umusemburo w’umunezero nkuko bawubatiza. Uyu musemburo ukaba utuma ibyiyumviro ndetse n’ibimenyetso by’amarangamutima.
Bigutegurira imibonano
Ujya wibaza impamvu akenshi gusomana bikurikirwa no gukora imibonano? Ubushakashatsi bugaragaza ko uko usomana mu bubobere bwo mu kanwa n’amacandwe hiyongeramo imisemburo igenga imyororokere nuko mugasa n’abagenda bayigurana uko musomana bityo ubwonko bukitegura ko ari igihe cyo kororoka bikarangira mugannye mu buriri!
Bituma utwarwa
Nkuko hari ababa imbata z’ibiyobyabwenge niko hari n’abatwarwa no gusomana ndetse kuri we bikaba bishobora no kuba byamurutira imibonano mpuzabitsina. Uzasanga hari abavuga ngo aho gukora imibonano atasomanye ahubwo yasomana ntayikore. Impamvu ni uko bimwongerera ibyishimo n’umunezero kandi akaba abinezererwamo
Dusoza
Nubwo gusomana tubonye icyo bikora ku bwonko twibukeko akenshi biganisha ku gukora imibonano. Bityo rero menya aho ubikorera, igihe ubikoramo n’uwo mubikorana.
Nanone isuku ni ingenzi mu gutuma gusomana bigenda neza niyo mpamvu ushobora gusanga warabaye mudasomwa kubera impumuro ituruka mu kanwa kawe.


text:
Gucuruza amazi mu mpeshyi bibarinda ubushomeri
Urubyiruko rwo mu Murenge wa Rurenge muri Ngoma bacuruza amazi bavomye, bikabaha amafaranga abafasha kwikenura mu gihe cy’izuba.
Igice kinini cy’umurenge wa Rurenge ntamazi gifite, bigasaba abahatuye gukora urugendo rurerure bajya mu misozi kuvoma amazi ahaba hateraniye abantu benshi hari n’umubyigano.
Mizero Jean D’Amour w’imyaka 28, utuye mu kagari ka Rwikubo kamwe mu tugize uyu murenge, avuga ko akazi ko kuvoma amazi akayagurisha kamutungiye umugore n’abana babiri, kuko kamuha agera ku bihumbi 90Fre mu kwezi.
Agira ati “Ku munsi ubu tuvoma amajerekani 36, ariko hari n’igihe tuyarenza kandi imwe tuyigurisha ku mafaranga 150. Mu menshyi iyo imvura itangiye gucogora, ku munsi nkora aka kazi ko kuvoma amazi. Aya amafaranga amfasha gutunga urugo no kwiteza imbere.”
Mugenzi we avuga ko amaze imyaka itanu arangije amashuri yisumbuye, agasanga muri iki gihe nta gusuzugura akazi ahubwo umuntu agomba gukora uko ashoboye kose kugira ngo agere ku iterambere akoresheje ubwenge n’imbaraga ze.
Ati “Imirimo yabaye ikibazo,aka kazi nkavanga n’ubuhinzi kuko iyo imvura iguye nsubira mu buhinzi bwanjye.
Ubu maze kwiteza imbere kuko ntasuzuguye umurimo. Nagiye ninjiza ibihumbi 3.500Frw ku munsi urumva ko ari amafaranga menshi, iyo igihe cy’impeshyi kirangiye dusubira mu buhinzi.”
Niyitugize David Umuyobozi w’Umuryango uharanira ko urubyriko rwigira kandi rukagira ubuzima bwiza Youth volunteers, avuga ko imyumvire y’urubyiruko ku kudasuzugura akazi igenda ihinduka kubera ubukangurambaga uyu muryango ukora hirya no hino.
Poliliti ya Leta y’u Rwanda ishishikariza abantu bose gukora bakiteza imbere, Urubyiruko by’umwihariko rugashishikarizwa gukura amaboko mu mifuka, kwihangira imirimo no kudasuzugura akazi.


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
UM-mwiriwe muzeheeeee!ndi umunyeshuri fite umuhungu w'ishuti yajye,ariko yambwiye ko afite umwana. yabyaye hanzeubushuti mbwajye nawe bumaze umwaka umwe.ahora abwira ngo nzashake umunsi umwe mvugeko nagiye ahantu muri bene wacu hanyuma jyende turarane iwe.(yego) cg (oya)ikindi nuko mbana na mubyara wajye ubona akunda kuserereza cyanebigatuma ntekereza gushaka kandi nyikiri muto.iyo shuti yajye iherutse kugira ibyago,muri FIAMILY ye.sabye uruhushya ngo tujyane ,mubyara wajye yarabwiye ngo,nijyenda njyendere rimwe singaruke.ndarangiza kwiga uyu mwaka (cousine) Murakeze ibihe byiza muzeheeebay .
bangambiki-Komera Marceline. Yewe ni byiza ko ukundana byaba na ngombwa ugashaka, ariko kurarana n'umuhungu mutarashakana bijya bigira ingaruka mbi, ashobora kumva ko ubwo umuhaye n'abandi wabahaye kandi ga agapfundikiye gatera amatsiko, none se ntiwumva ko yigeze kubyarana n'undi mukobwa nawe byaba ho kandi ntimubane!!SSinshaka kwica ubukwe ariko ujye umusoma mukaresanye murangize ibibazo byanyu ariko igitsina mube muretse. Njye niko mbibona njye uwanjye yaranyimye ndatangara kandi haraburaga iminsi mike tugasezerana, umuhungu wihagararaho ariko ntumwime ibindi byose mukarinda mushakana, iby'uwo mwenewanyui ugutesha umutwe mwihorere ntukarakare utazavaho ukora ibidakwiye ubuzima bwawe buri mu maboko yawe wibeshye wabwonona


text:
Bahamya ko kugira ubumenyi ku muco byabafasha kwibeshaho
Abana batangiye kwiga ibijyanye n’umuco mu Ngoro y’Umurage y’i Huye baremeza ko bishobora kuzabaviramo ubumenyi buzabafasha kwibeshaho.
Iyi gahunda ubusanzwe yatangiye ku wa 12 Ukuboza 2016, yatangijwe ku mugaragaro kuri uyu wa 16 Ukuboza 2016.
Abana bayitabiriye bakoze umwiyereko mu mujyi wa Butare, babyina, kandi bitwaje bimwe mu bikoresho gakondo bigaragaza bimwe mu byo bamaze kumenya mu minsi ine bamaze biga.
Mu byo bamaze kumenya harimo kwivugira inka, kwivuga, kuririmba no kubyina ndetse no gukora ubukorikori butandukanye nko kubumba no gukora imitako bahereye ku mpapuro, ubundi ziba zajugunywe.
Bavuga ko bamaze no kumenya imwe mu migenzo n’imvugo zikwiye zijyanye n’inka nko gutereka amata no kuyacunda.
Ibi byose abana bavuga ko bishobora kuzabafasha kwibeshaho mu buzima buri imbere, nk’uko Joyeuse Uwase yitoje kuririmba abivuga.
Yagize ati “Ntashoboye kwiga nazajya mu itorero nkajya ndirimba nkabona amafaranga.”
Ku
ba ibyo biga byazabagirira akamaro mu bihe biri imbere ni na byo bamwe mu babyeyi bohereje abana batekereza.
Esperance Mukamwambutsa utuye i Tumba avuga ko yohereje umwana we urangije umwaka wa mbere w’amashuri yisumbuye, agamije ko yiga kubyina ngo bizamufashe kwibeshaho.
Yungamo ati “aho ahagereye yambwiye ko yatangiye kwiga n’imyuga. Ibyo ntekereza ko na byo bizamufasha.”
nk’uko bivugwa na Jérôme Karangwa, umuyobozi w’ishami ry’ubushakashatsi muri iki kigo, nabo ngo bagennye izi nyigisho bifuza ko zagirira akamaro abana.
Ati “Usibye kuba dushaka kubasigarana igihe ababyeyi babo bagiye mu mirimo, twe tureba n’imbere.
Dushaka ko ingoro z’umurage w’u Rwanda zizabona abazibungabunga mu bihe biri imbere. Ikindi, imyuga biga igaragaza impano bafite, dutekereza ko yazabafasha kwibeshaho.”
Iyi gahunda izasozwa tariki ya 23 Ukuboza.
Ubusanzwe igenda ikorerwa mu ngoro z’umurage w’u Rwanda zitandukanye. Umwaka ushize n’uwawubanjirije yari yabereye mu ngoro y’umurage y’i Kanombe.


text:
Benjamin Glaze w’imyaka 19 yatunguwe bikomeye ubwo yari agiye kurushanwa aho gutangira acuranga ahubwo abanza gusomana na Katy Perry uri mu batanga amanota. Yabwiye The New York Times ko byamubabaje ndetse byamubujije umutuzo bituma akurwa mu irushanwa.
Umuhanzi Katy Perry usanzwe ari mu bakemurampaka yatunguye benshi asomana n’umusore witwa Benjamin Glaize wahatanaga, gusa yasoje nabi asezerewe. Benjamin Glaize yasomanye na Katy Perry nyuma y’uko yari amaze kubwira abakemurampaka ko ‘atarasomana n’umukobwa mu buzima bwe’.
Mu gihe hari abasore batabarika ku Isi bumva bifuza gusomana na Katy Perry, kuri Benjamin Glaize ngo byaramubabaje ndetse ahamya ko ari byo byatumye atsindwa kuko yacuranze umutima we utari hamwe ahubwo ngo yatekerezaga ku gikorwa yari amaze gukora.
Yagize ati “Byari ukubura amahwemo gusa. Ubundi njye nifuzaga kuzasomana bwa mbere n’umukunzi wanjye. Nifuzaga ko byazaba ibintu bidasanzwe. Iyo atabinkorera ubwe akambaza ngo ‘wakwemera ko dusomana?’ , nari kumuhakanira.”
Yongeraho ati “Nzi neza ko hari abandi basore benshi bari guhita bamubwira ngo ‘Yego reka tubikore!’, ariko kuri njyewe, narerewe mu muryango ufite imyemerere idasanzwe, biriya byatumye ntigirira icyizere. Nifuzaga ko umunsi nzasomana bwa mbere bizaba ibintu by’umwihariko.”
Ni gute Katy Perry yasomanye n’uyu musore?
Benjamin Glaize mu kwivuga imbere y’abakemurampaka yagize ati “Ndi umubitsi mu iduka ricuruza ibyuma by’ikoranabuhanga ariko ndabikunda cyane kuko haba hari abakobwa iteka bacaho bakansuhuza.”
Luke Bryan[azwi cyane mu njyana ya country] yahise abaza Benjamin niba yarigeze asomanaho n’umukobwa mu buzima bwe maze asubiza agira ati “Ntabwo nigeze nkundana. Ntabwo nasoma umukobwa kandi ntari mu rukundo.”
Katy Perry w’imyaka 33 yahise asaba Benjamin Glaize ko yamwegera maze undi atera intambwe yigira imbere. Katy Perry yongeye aramubwira ati “Ngwino, ngwino hano.” Yahise amusoma ku itama umusore aratungurwa.
Katy Perry yabwiye Benjamin Glaize ko uburyo basomanyemo butanoze bityo amusaba ko basubiramo rimwe, uyu mugore yacunze umusore maze amusoma ku munwa undi arabandagara agwa hasi kubera gutungurwa.
Ni ibihe byakomereye cyane Benjamin Glaize utari witeze ko yasomana na Katy Perry mu buzima bwe. Bamaze gusomana, uyu musore yihagazeho abaza Katy Perry uko byari bimeze undi amubwira ko ‘byari biryoshye’.
Benjamin Glaize yaririmbye indirimbo ya Nick Jonas yitwa ‘Levels’ gusa asoje abagize akanama nkemurampaka uhereye kuri Katy Perry, Lionel Richie na Luke Bryan bose bamubwiye ko atitwaye neza.
Lionel Richie yasoje abwira Benjamin Glaize ati “genda usome abandi bakobwa”.


text:
Muri gahunda ya leta yo kwita ku banyeshuri no gukurikirana imyigire yabo mu gihugu hose ku wa 05 Gashyantare hatangijwe gahunda y’ubukangurambaga bugamije guteza imbere ireme ry’uburezi. Mu karere ka Rusizi ubu bukangurambaga buzamara iminsi 10 bukorerwa mu bigo 20 bwatangirijwe ku rwego rw’Akarere ku kigo cya Mutagatifu Bruno kiri mu murenge wa Gihundwe. Bufite insanganyamatsiko igira iti:Imyigire myiza n’indangagaciro ni ishingiro ry’uburezi bufite ireme. Iki kigo cya Mutagatifu Bruno cyatangirijwemo ubu bukangurambaga ku ireme ry’uburezi gifite abanyeshuri 3206.
Dr NDIKUBWIMANA Theoneste wari uyoboye itsinda ryoherejwe na Ministeri y’uburezi yashimye isuku yasanze muri iki kigo, asaba abanyeshuri kwirinda kuva mu ishuri, kwirinda no kurwanya ibiyobyabwenge kuko bibangiririza ubuzima ndetse kurangwa n’isuku muri byose haba aho batuye, ku ishuri ndetse n’aho banyura hose kuko isuku ari isoko y’ubuzima.
Mu ijambo rye umuyobozi w’Akarere Wungirije ushinzwe ubukungu Madamu KANKINDI Leoncie yashimye Ministeri y’uburezi kuri iyi gahunda nziza yateguye izarushaho gukangura inzego zose zirebwe n’uburezi bw’umwana kurushaho kumwitaho. Yabwiye abanyeshuri ko ubuzima bwose busaba ko umuntu aba yarize ko rero nta mwana wemerewe kuva mu ishuri. Yabibukije ko bagomba kwiga kugira ngo bazavemo abantu bigirira akamaro kandi bakanakagirira igihugu.
MURAGIJIMANA Samson umukuru w’ababyeyi yavuze ko iyi gahunda ari nziza cyane kuko ije kubunganira mu bikorwa badahwema gukora byo gukurikirana ko abanyeshuri batava mu mashuri ndetse no kurwanya ibiyobyabwenge. Ati ibi rwose birashimangira gahunda nziza ubuyobozi bufitiye abaturage no gutegura u Rwanda rwo mu gihe kizaza.


text:
Urwenya-Mayibobo mu Atanga Ubuhamya
Mayibobo mu Atanga Ubuhamya
Umusore wari umurara yaje kubwirizwa na Pasiteri, maze yiyemeza kwihana aranabatizwa. Pasiteri aza kumuha umwanya wo gutanga ubuhamya mu rusengero ! Nuko aratangira ati “Benedata bakristo ba bogari (beaux gars) namwe nyasto, censi kabisa ! Ndabona hano mu
rusengero hahiye ! Eeh man naje kuyoka ko Satani ari babiloni ya feke sana ndamukatira, kuko nashonnye ko burya uriya mutype Yesu amurya inumber bya danger kweli !
None rero jama pasitori hari ukuntu yasanze ndi kwicomera, nari maze no kwifatira ku kantu, namwe murabizi ntimwigire aba babironi jama eeh, nari kuri swing zanjye tu, antera injuga ku by’uwo mutipe Yesu aramfatisha numva ndagoswe duhita dutigita inzira yose tu,
niyo mpamvu ndi hano !
N’ubwo Satani yangiriye ishyari kuko namukujeho, ntacyo mwana, Yesu azamukosora kuko amurusha ubusaza mu gakino… Murumva ma niggaz ?"
Shyiraho Igitekerezo!
Subscribe to: Post Comments (Atom)


text:
Mumfashe bavandimwe, nakundanye n'umukobwa mwiza pe iwabo barabimenya dore ko tunaturanye aho nkodesha mbisanzuraho mbese tubana neza, mukuru we wabaga mu mahanga aza kuza nawe turamenyana noneho we aza arusha gutanga care murumuna we, ubuzima buza guhindukaho gato biba ngombwa ko ababyeyi ba bakobwa bombi bamfasha kwiga dore ko niga kaminuza,arko muri ibyo byose umukuru niwe mbona unyitayeho cyane ark mwibuke ko nabanje gukundana na murumuna we kuko ninawe twamenyanye mbere, murumuna we yarabiketse ko hari akantu kuri njye na mukuru we asigaye amunkurira ku buryo yanambujije kumuhamagara cg kumwandikira SMS dore ko bararana byose aba abizi, nindeka umukuru umubano mfitanye n'ababyeyi babo uzagabanuka dore ko ari we wabigizemo uruhare cyane kd na none nindeka umuto nabwo nzaba mbateje amashyari nk'abantu bavukana, none bavandimwe mumfashe, mbigenze nte ngo bose tubane neza kdi n'ababyeyi babo dukomezanye umubano dufitanye mbashe kurangiza kwiga nta n'umwe dufitanye ikibazo. INAMA ZANYU ZIRACYENEWE! Murakoze.
Subscribe to: Post Comments (Atom)


text:
Hashize amezi 9 mu Itorero rya ADEPR habayeho impinduka zikomeye nyuma yaho abari abayobozi baryo aribo Sibomana Jean na Tom Rwagasana kimwe na bagenzi babo barimo Madam Mutuyemariya Christine, Salton Niyitanga n’abandi bagejejejwe imbere y’ubutabera kubera ibyaha bakekwagaho (N’uyu munsi bagikurikiranyweho ariko bari hanze ya gereza) birimo ukunyereza umutungo w’Itorero.
Nyuma y’ibi bibazo, hashyizweho Komite nshya yiswe iy’inzibacyuho iyobowe na Rev.Karuranga Ephraim imaze amezi agera ku 9 ku buyobozi. Muri iri sesengura, tugiye kubagezaho ibintu 10 byakozwe n’iyi komite kugeza ubwo umwuka mwiza wagarutse mu banyetorero;
1. Gusaba imbabazi: Ikintu cya mbere iyi komite yari itegerejweho, ni ukwemera ko habayeho amakosa yakozwe n’ubuyobozi. Abakristo bareberaga mu ndorerwamo y’abafatanyacyaha kuko bari mu bantu bakoranaga bya hafi n’ubuyobozi bwa Tom Rwagasana na Sibomana Jean. Ubwo bageraga ku buyobozi, abayobozi bashya ba ADEPR bihutiye gusaba imbabazi ku byabaye byose.
2. Kubizeza ko nabo bafite ububasha ku mitungo y’Itorero: Abakristo bari baratakaje icyizere ku kigero kiri hejuru cyane kugeza ubwo bari basigaye babona ko imitungo yose yaryo yagabuwemo. Ariko ubwo abayobozi bashya bajyagaho, babijeje ko imitungo ari iy’abanyetorero kandi ko icyo bazategeka ko gikorwa kizakorwa, kabone nubwo basaba ko amamodoka ahenze ya V8 yagurishwa bikaba byakorwa.
3. Kujya mu biganiro n’abitwaga “ABARAKARE”: Nta wakekaga ko abayobozi bashya bashobora guca bugufi bagahamagaza ibyiciro byose byari byaragumutse ku ngoma ya Tom Rwagasana na Sibomana Jean. Hari benshi muri bo batakozwaga imigabo n’imigambo ya komite nshya, ariko buhoro buhoro bagiye bajya mu biganiro kugeza aho ituze n’umwuka mushya bitangiye kugaruka mu Itorero.
4. Gusubiza agaciro abari barakambuwe: Hari abashumba benshi bavuga ko bari bararenganijwe na Tom Rwagasana ndetse Sibomana Jean. Benshi muri bo bemeje ko ubuyobozi bushya bwabarenganuye, abandi bakaba bagishakirwa ibisubizo.
5. Kwemera ko abakristo bafite ijambo ku miyoborere: Itorero rya ADEPR ni kenshi ryagiye rinengwa ko ritegereza ubuyobozi abayoboke baryo ngo nabo bagire uruhare mu byemezo bifatwa. Ni kenshi abayoboke baryo (cyane cyane abize za kaminuza) bagiye banenga ko ibitekerezo byabo biterwa ishoti ku buryo bigira ingaruka ku miyoborere y’Itorero cyane ko ubuyobozi bwa ADEPR kuva mu myaka 76 ishize busa nkubugendera ku mahame bo bita ko ashaje (atakijyanye n’igihe). Kuba rero aba bayobozi bashya bemera kwakira igitekerezo cya buri muntu batikanga ko aje kubarwanya, byatumye icyizere kuribo kiyongera.
6.Kutijandika mu bya Politiki ngo bakabye: Politiki na ADEPR; iki cyabaye ikintu gishya mu maso y’abayoboke ba ADEPR batari bamenyereye kugaragara mu bikorwa bya Politiki. Ubuyobozi bwa Tom Rwagasana na Sibomana Jean, bwihatiye kwagura cyane uburyo Itorero rikora ariko rigendana n’imirongo yose ya Politiki, bamwe mu bakristo bakavuga ko habayeho ukurengera, nubwo hari ababishimaga. Aba bayobozi bashya bo babikoranye ubwitonzi ndetse n’ubwenge bwinshi ku buryo bitagaragara ko ari ibintu byatera abakristo kuvuga yuko binjijwe mu bikorwa bya Politiki.
7.Guhoosha ubujura mu Itorero: Ubuyobozi bushya bwa ADEPR bwihatiye guhita buhagarika ibintu byose byatuma Itorero rikomeza kujya mu myenda n’ibihombo bidasobanutse. Bwahagaritse kandi imisanzu idafite ubusobanuro, bunahagarika bamwe mu bantu bivugwaho ko bari baragizwe ibyambu binyurwaho na Tom Rwagasana ndetse na Sibomana Jean kugira ngo bakomeze kunyunyuza ibya rubanda rugufi.
8. Kubwiza abanyamakuru “UKURI”: Itangazamakuru ni urwego rufatiye runini abaturage. Ni kenshi Itorero rya ADEPR ryagiye rigaragara mu bitangazamakuru kubera ibibazo by’urudaca ryanyuzemo mu bihe by’ingoma ya Tom Rwagasana na Sibomana Jean. Abanyamakuru benshi bari baramaze kurakazwa n’ibisubizo ndetse n’imyitwarire aba bayobozi bagiraga, bituma benshi muri bo bacana umubano nabo. Ubuyobozi bwa Rev.Karuranga, bwihatiye kuvugisha ukuri ku bibazo bihari ndetse no kwerekana uko ibibazo byakemuka hatabayeho uguhangana.
9. Kwihutira kuvanaho inyito za “Bishop” : Benshi mu bayoboke ba ADEPR bafashe inyito “Bishop” nk’ubuyobe bukomeye bwinjiye mu Itorero ryabo, abandi babifata nk’umukino uhanitse wari wizwe neza na Tom Rwagasana kimwe na Sibomana Jean kugira ngo babone uko bategura neza amasaziro yabo bigabiza ubuyobozi ibihe byose nkuko bimeze mu matorero, bo bakunze kwita ay’inzaduka.
10. Kudasenya ibyo ababanjirije bubatse: Kuba komite nshya yarahawe ubuyobozi, benshi mu bayoboke ba ADEPR bari biteguye ko bagiye guhita basenya ako kanya ibintu byose byubatswe na Tom Rwagasana ndetse na Sibomana Jean, ariko siko byagenze kuko bo baje bagorora ibitameze neza. Ibi, byatumye bamwe mu bakristo babanza gukeka ko baje bakorera mu kwaha kwabo ariko buhoro buhoro basanga ko ari ko byagombaga gukorwa kugira ngo bidateza izindi mpaka.
Ibitekerezo
Abayobozi b'A.D.E.P.R .Imana ikomeze kubashyigikira bakomere bagirukuri bagabanye imisanzu yahatonahato kugirango,...... Kanda hano umusubize
Mubyukuri dushima IMANA aho igejeje ikora kuko yarahabaye.Baca umugani "Nta w'uneza Rubanda"Nsengera mur'ADEPER ,nyimazemo imyaka 28 nkuko ijambo ry'IMANA rivuga ngo abayoborwa n'umwuka nibo bana b'IMANA ,Umukristo nyakuri imiraba ahura nayo mubuzima bwa buri munsi agomba kurwanisha intwaro yo gusenga.Iyi comite nshya mubyukuri hari icyizere imaze kugarura mumitima ya benshi YESU abafashe.N'abo basimbuye ntiyari bo igihe cyose umukristo atagize ukwirinda,gukiranuka ,ukuri,ntakitashoboka ngo ase n'abandi Kanda hano umusubize
Imana izabarinde Kandi ibashoboze kumva ijwi ry'Imana Kandi muryumvire Kanda hano umusubize
Imana izabarinde Kandi ibashoboze kumva ijwi ry'Imana Kandi muryumvire Kanda hano umusubize
Mu byihutirwa,kuki mutavuze "kugaruza 3 milliards/billions" zibwe nabo mwasimbuye??Urwishe ya nka ruracyayirimo.Nta kuntu namwe mutazijandika muli politike.Kuva ADEPR yajyaho muli 1943,izanywe n'abazungu bo muli Sweden,ADEPR yaranzwe n'amatiku,gusahura umutungo,kuronda amoko,kwivanga muli politike,etc... Mu gihe imana isaba Abakristu nyakuri gukundana (Yohana 13:35) no kugira ubumwe (1 Abakorinto 1:10).Izi ngingo 10 muvuze,ni "akarimi keza" gusa.Ntabyo muzashyira muli practice.Namwe muzakuramo ayanyu,mutoneshe amashuti yanyu,mwivange muli politike,etc...Ikibabaje nuko mubikora,mwarangiza mukavuga ko "mwuzuye umwuka wera".Igihe cyose amadini azarangwa no gukunda ibyisi,ntabwo imana izayemera.Musome 1 Yohana 2:15-17 na Yohana 15:18,19.Abakristu nyakuri ntabwo bakunda ibyisi.Yesu yavuze ko ariyo mpamvu "isi ibanga". Kanda hano umusubize
Imana ibakomeze kuyobora neza intama zayo Kanda hano umusubize
Karake muraho neza! Igitekerezo cyawe maze kugisoma nsanze icyizere cyarashize! Ariko Imana twizera ibasha guhindura byose bishya. Gusenga no gusengerana ni wo musanzu twese twatera uyu murimo w'Imana bakora. Kanda hano umusubize


text:
France: Mu bujurire Ngenzi Octavien na Tito Barahira basabiwe gukomeza gufungwa burundu
Ubuyobozi bw’ihuriro ry’abunganira abacitse ku icumu rya Jenoside yakorewe Abatutsi mu Rwanda, burifuza ko igifungo cya burundu bwasabiye Octavien Ngenzi na Tito Barahira bari imbere y’ubutabera Bw’Ubufaransa gishyirwa mu bikorwa.
urubanza rw’ubujurire bwabo ku gifungo cya burundu bari barakatiwe, rwatangiye kuri uyu wa gatatu tariki 2 Gicurasi 2018.
Inkuru irambuye kanda aho munsi
Dukurikire ukanda kuri Like
Ibitekerezo ( 2 )
Aba bombi bategetse Commune Kabarondo hagati ya 1977 na 1994.
Iyo usesenguye,abayobozi b’u Rwanda muli 1994,ni bake cyane batakoze Genocide.Kimwe nuko abayobozi b’amadini b’abahutu hafi ya bose bakoze Genocide.Icyabiteraga nuko abantu bose bize b’abahutu bigishwaga kwanga abatutsi.Ikibabaje nuko no mu madini barondaga ubwoko cyane.
Ibyo uvuze nibyo.Abanyamadini nyamwinshi bakoze genocide.Bitwaza bible bagakora amahano.Wababona ukagirango ni abantu b’imana koko.Nyamara bababishakira icyacumi.
Muli Matayo 10:8,Yesu yadusabye gukorera imana ku buntu.Pastors bitwikira Isezerano rya kera,bakarya icyacumi nyamara muli Kubara 18:21-24 havuga ko icyacumi cyari kigenewe Abalewi gusa.Hali amategeko menshi atareba abakristu.Urugero,Itangiriro 17:14 hategekaga Abayahudi gukebwa.Iri tegeko ntabwo imana yarihaye Abakristu.


text:
Mvukiyehe ubu ni Padiri Mukuru wa Paruwasi ya Kabuga, mu gihe igitero cyabaga akaba yarigaga mu mwaka wa gatanu, ari n’umuyobozi wungirije w’abanyeshuri cyangwa ‘Vice Doyen’.
Mu kiganiro na RBA, Padiri Mvukiyehe avuga ko mu 1997 ubwo hari hashize imyaka itatu gusa Jenoside yakorewe abatutsi irangiye, ibice bimwe by’igihugu byari bicyiganjemo abahoze ari abasirikare mu ngabo zatsinzwe n’Interahamwe bari batarava ku izima.
Ati “Uretse n’icyo kigo cyari giherereye ahahoze ari muri Perefegitura ya Kibuye, kariya gace kose k’Amajyaruguru ndetse n’uburengerazuba karanzwe muri iyo myaka yose n’umutekano mucye cyane. Bashoboraga gutwika imodoka, ndetse hari n’andi mashuri yagiye agabwaho ibitero nka za Muramba.”
Hashize imyaka 20, ariko ngo uwo munsi arawibuka neza ku buryo bisa n’aho byabaye ejo hashize.
Ati “Icyo gihe hari ku mugoroba turimo gusubira mu masomo nk’uko bisanzwe bikorwa, nibwo twabanje kumva amasasu arimo ndetse n’aremereye, byumvikana ko bari bateye icyo kigo bafite imbunda zisanzwe ariko bagomba kuba bari bafite n’ibindi bisasu.”
“Batangiriye mu mwaka wa Gatandatu, njye nari mu wa Gatanu, amashuri nubwo yari yegeranye hari haciyemo intera ngufi. Amasasu yaje kuba menshi. Binjiye mu ishuri rero batangira gusaba ko abatutsi bajya ku ruhande rumwe n’Abahutu bakajya ku rundi.”
“Ibyo bari bamaze kubikora mu rindi shuri ryo mu wa Gatandatu, ntabwo twari tubizi birumvikana. Ariko ntacyo twakoze mu byo basabaga. Babiri nibo bari binjiye, abandi basigara hanze. Umwe yari yitwaje imbunda ya Kalashnikov, undi umuherekeje yari afite intwaro gakondo zirimo icyuma kimeze nk’inkota n’ubuhiri.”
Icyo gihe ngo abanyeshuri banze kwitandukanye bavuga ko bose ari Abanyarwanda, umwe mu bacengezi aragenda yegera umwe witwaga Séraphine Mukarutwaza, yavugaga ko yamubonye igihe cy’amanywa.
Padiri Mvukiyehe yakomeje agira ati “kandi koko Séraphine yari yasuwe n’umwe mu bo mu muryango wabo, niwe bahereyeho mu ishuri ryacu barasa. Bamurashe mu mutwe, yahise apfa.”
“Bongeye gusubiramo babaza, ariko ubwo twari twamaze kwinjira munsi y’intebe tugerageza guhunga, nibwo uwari winjiye afite imbunda yapfukamye atangira kurasa abanyeshuri nta kindi arebeyeho. Ariko abonye nabyo ntacyo bifashije, niko gusaba ko duhaguruka, tugasohoka we akitoranyiriza.”
Abanyeshuri bari bagihumeka ngo basohokeye icyarimwe bose banyuze mu muryango kuko ariho hashobokaga, ariko mu gusohoka baraswaga amasasu y’urufaya, abandi bahura na grenade.
Nubwo Mvukiyehe we atakomeretse cyane, yamaze amezi agera kuri abiri mu bitaro, aza guhinduka umwe mu Ntwari z’Imena 40 zarwanye urugamba rw’i Nyange.
Igitekerezo cyo kutitandukanya cyavuye he?
Padiri Mvukiyehe avuga ko nubwo ari imyaka itatu yari ishize gusa Jenoside yakorewe abatutsi irangiye, bari barabonye icyo kwitandukanya bisobanura cyane ko imwe mu mirambo y’abavandimwe babo yari ikiri ahantu hose.
Ati “Mu yandi magambo gusenywa n’ubugome cyangwa no kwitandukanya twari tubizi. Nk’umuntu wari ukimara kuva mu ntambara yo kurwana n’ibikomere biri mu mutima, ukibuka abavandimwe, ukareba inshuti wakundaga zitari zikiriho kandi zitazize urw’ikirago, nibwira ko byari byoroshye ahubwo kumva neza icyo ubuzima bwa mugenzi wawe busobanuye.”
Gusa ngo mu rwego rw’uburezi n’uburere, iryo shuri ry’i Nyange ryari ryaragize ubuyobozi bwareze abana bose kimwe “ikintu cy’ubwoko cyaragiye gitakaza imbaraga, hagasigara ubuvandimwe twari dusangiye.”
Urubyiruko rukwiye kugira umuco w’ubutwari
Padiri Mvukiyehe avuga ko ari ngombwa kugira umuco wo guhora wiremamo ikintu cyiza, kugira ngo n’igihe utunguwe utazaba umuntu ujijinganya hagati yo kuba mu bigwari no kuba mu ntwari.
Ati “Ubutwari ntabwo ari ugutabara aho rukomeye gusa, ni no kumenya kuba umuntu ugamije gukora ibikorwa by’indashyikirwa, kandi ukaba wanabishishikariza n’abandi.”
“Ni uguharanira kumenya icyiza no kugiharanira muri byose. Kuko mbere na mbere burya nk’aba basirikare bakuru dufite bagiye baba intwari, ntabwo umuntu yabyutse mu gitondo ngo yumve yafata imbunda ajye kurwana urugamba rwo kubohora igihugu.”
“Mbere na mbere bari bifitemo urukundo n’ishyaka ry’igihugu, [umuntu] yumva ko kuba hanze akitwa impunzi iteka bimusuzuguza, ahaguruka rero agiye kurwanira ka gaciro yumva atagomba guhora atakaza.”
Yavuze ko mbere y’urugamba habanza impamvu ituma nyir’ukurwana yumva ko yayitsinda, avuga ko no mu mutekano hazaba intwari iharanira ko ibyagezweho bitangizwa n’ibitaragerwaho zigaharanira ko byongerwa.
Uyu munsi u Rwanda rufite ibyiciro bitatu by’intwarir birimo Imanzi, Imena n’Ingenzi, gusa nta muntu urashyirwa cyiciro cy’ingenzi, nubwo hari benshi bahawe imidali y’Ishimwe.


text:
Ubwo abadepite basuraga Umurenge wa Ngamba, abaturage babagaragarije ko hari abayobozi babarenganya.
Depite Mporanyi Theobald, abisobanura agira ati “Hari aho twageze ku kagari dusanga umuturage wahawe icyangombwa cyo kubaka, ariko gitifu wa’akagari na DASSO bamubujije amahwemo ku buryo yatubwiye ati ‘barangendaho’, hari n’abasaza batubwiye ngo barakubita”.
Ikibazo cyo guhohotera abaturage bikozwe n’abayobozi cyabonywe kandi n’abadeepite basuye umurenge wa Rugarika, aho basanze umuturage wakubiswe na Komite nyobozi y’umudugudu, no mu gukemura ikibazo ntahabwe ubutabera bukwiye kuko Polisi yamwohereje mu bunzi.
Depite Umulisa Henriette ati « umuturage yageze kuri Polisi, Polisi na we ntabwo yamubereye imfura kandi yari afite ‘expertise ‘yemeza ko yavunitse imbavu. Baramubwira ngo najye kwiyunga. Ubwo kugira ngo iki kibazo tukimenye, ni uko umunsi twajyagayo bari bakubise undi muturage ».
Umuyobozi w’Akarere ka Kamonyi, Aimable Udahemuka, na we yagaye iyo myitwarire mibi iranga bamwe mu bayobozi, ahita asaba abanyamabanga nshingwabikorwa b’imirenge kumukorera urutonde rw’abayobozi bagira urugomo mu baturage.
Yagize ati «Ikibazo cy’urugomo rukorwa n’abayobozi, banyakubahwa ba gitifu, ndabasaba ko mwankorera raporo rw’abakuru b’imidugudu, abakuru b’utugari n’abarimu bagaragarwaho ibyo bibazo kugira ngo tubikemure »
Ibindi bibazo by’imiyoborere abadepite babonye, n’iby’abaturage batubaha abayobozi n’ abashaka guhora bahabwa inkunga .
Depite Mukayuhi Rwaka Costance waje akuriye itsinda, yasabye ubuyobozi gukora ubukangurambaga mu baturage bakabigisha umuco.
Ati « Iki kintu mugomba kugihagurukira kuko hari n’aho batinyukaga bagatunga urutoki abayobozi. Noneho byagera ku gitsina gore bikaba agahuma munwa. Hari aho bigera ukavuga uti ‘tutabihagurukiye byaba ‘crise’y’ubuyobozi butumvikana mu baturage’. Batabuha agaciro ».
Uru ruzinduko abadepite barutangiye tariki 24 bageza 29 Kamena 2016, baganira n’abaturage kuri gahunda y’isuku , ibibazo by’imirire n’iby’abana bata ishuri.


text:
Igisubizo: Ikintu gikomeye cyane kurusha ibindi, ku byerekeye imyumvire ya Gikristo y’Ubutatu Bwera, n’uko nta buryo buhari bufatika bwo kubusobanura. Ubutatu Bwera ni ihame ikiremwa muntu kidashobora gusobanukirwa ijana ku ijana, tutavuze no gusobanura iryo jambo. Imana itagira akagero ntishobora kugereraywa natwe; niyo mpamvu tudashobora kwibwira ko dushobora kuyisobanukirwa ijana ku ijana. Bibiliya itwigisha ko Data ari Imana, ko Yesu ari Imana, ko n’Umwuka Wera ari Imana. Bibiliya yigisha kandi ko hariho Imana imwe. N’ubwo dushobora gusobanukirwa zimwe mu mpamvu zerekeye isano iri hagati y’abo Bantu bagize Ubutatu Bwera, bityo rero, ntibisobanutse ku bwenge bwa muntu. Ariko, ibi ntibishaka kuvuga ko Ubutatu Bwera butabaho cyangwa ko budashingiye ku nyigisho za Bibiliya.
Ubutatu Bwera ni Imana imwe igizwe n’Abantu batatu. Byumvikane ko ibi bidashaka kuvuga mu buryo ubwo ari bwo bwose ko hariho Imana eshatu. Mwibuke ko iyo mwiga iki kibazo, ijambo “Ubutatu Bwera” ntaho rivugwa mu Byanditswe Byera. Iri ni ijambo rikoreshwa iyo bagerageza gusobanura Imana imwe— iriho mu butatu, n’Abantu bahoraho iteka ryose bagize Imana. Ikintu cy’ukuri n’uko igitekerezo gihagarariwe n’ijambo “Ubutatu Bwera” ntaho kiboneka mu Byanditswe Byera. Dore ibyo ijambo ry’Imana rivuga ku Butatu Bwera:
1) Hariho Imana imwe (Gutegekwa kwa Kabiri 6:4; 1 Abakorinto 8:4; Abagalatiya 3:20; 1 Timoteyo 2:5).
2) Ubutatu Bwera bugizwe n’Abantu batatu (Itangiriro 1:1, 26; 3:22; 11:7; Yesaya 6:8, 48:16, 61:1; Matayo 3:16-17, 28:19; 2 Abakorinto 13:14). Mu Itangiriro 1:1, izina ‘’Elohim ‘’ riri mu bwinshi mu Giheburayo ni ryo rikoreshwa iyo bavuga Imana. Mu Itangiriro 1:26, 3:22, 11:7 no muri Yesaya 6:8, indangazina mu bwinshi “Tu” ni yo ikoreshwamo. Amagambo ‘’Elohim’’ n’indangazina “Tu” ari mu bwinshi, asobanura mu rurimi rw’Igiheburayo, nta gushidikanya, ibintu birenze bibiri. Ariko ibi ntabwo ari ingingo ifatika itangwa mu gusobanura Ubutatu Bwera, ahubwo ni uburyo bwo kugaragaza ubwinshi mu Mana. Ijambo ry’Igiheburayo ‘’Elohim ‘’ rivuga Imana, rikoreshwa no ku Ubutatu Bwera nta mpungenge.
Muri Yesaya 48:16 na 61:1, Umwana ni we uvuga kandi yishingikirije kuri Data n’Umwuka Wera. N’ugereranya rero Yesaya 61:1 na Luka 4:14-19, urasanga ari uwo Mwana urimo kuvuga. Muri Matayo 3:16-17 haratwereka igikorwa cy’umubatizo wa Yesu. Muri iyi mirongo, Imana Umwuka Wera ni yo yamanukiye ku Mana Umwana, mu gihe Imana Data yo yatangarizaga mu ijuru ko yishimiye Umwana. Matayo 28:19 na 2 Abakorinto 13:14 ni ingero zerekana Abantu batatu batandukanye mu Ubutatu Bwera.
3) Abagize Ubutatu Bwera baratandukanye cyane nkuko bivugwa mu bice bitandukanye byo muri Bibiliya. Mu Isezerano rya Kera, “Uwiteka” atandukanye n’ «Uwiteka» uvugwa mu (Itangiriro 19:24; Hoseya 1:4). Uwiteka afite Umwana (Zaburi 2:7, 12; Imigani 30:2-4). Umwuka Wera atandukanye n’«Uwiteka» uvugwa mu (Kubara 27:18) n’«Imana» (Zaburi 51:10-12). Imana Umwana itandukanye n’Imana Data (Zaburi 45:6-7; Abaheburayo 1:8-9). Mu Isezerano Rishya, Yesu arasaba Data kohereza Umufasha, ari we Mwuka Wera (Yohana 14:16-17). Ibi birerekana ko Yesu atiyita Data cyangwa Umwuka Wera. Kandi mutekereze no mu bindi bihe byose byo mu Ubutumwa Bwiza, aho yavugishaga Data. Ubwo se yabaga yivugisha? Oya da. Yabaga abwira undi Muntu mu Butatu Bwera—ari we Data.
4) Buri Muntu mu Butatu Bwera ni Imana. Data ni Imana (Yohana 6:27; Abaroma 1:7; 1 Petero 1:2). Umwana ni Imana (Yohana 1:1, 14; Abaroma 9:5; Abakolosayi 2:9; Abaheburayo 1:8; 1 Yohana 5:20). Umwuka Wera ni Imana (Ibyakozwe n’Intumwa 5:3-4; 1 Abakorinto 3:16).
5) No mu Butatu Bwera bagira umuco wo kubaha abakuru. Ibyanditswe Byera byerekana ko Umwuka Wera yubaha Data na Mwana, kandi Umwana nawe akubaha Data. Iyi ni isano iri mu Butatu Bwera kandi ntabwo ihakana ubumana bwa buri Muntu mu Butatu Bwera. Ikindi kigaragara mu buryo bworoshye n’uko ubwenge bwacu, bufite aho bugarukira, kandi ntibushobora gusobanukirwa ibyerekeye ubugari butagira akagero bw’Imana. Ku byerekeye Umwana, soma Luka 22:42, Yohana 5:36, Yohana 20:21, na 1 Yohana 4:14. Naho ku byerekeye Umwuka Wera, soma Yohana 14:16, 14:26, 15:26, 16:7, cyane cyane muri Yohana 16:13-14.
6) Abagize Ubutatu Bwera bafite imirimo itandukanye bakora. Data niwe ukomokwaho cyangwa umuremyi wa byose (1 Abakorinto 8:6; Ibyahishuwe 4:11); Ibyahishuwe n’Imana (Ibyahishuwe 1:1); agakiza (Yohana 3:16-17); n’imirimo ya Yesu ku isi (Yohana 5:17, 14:10). Data ni we watangiye ibi bintu byose.
Umwana ni we mukozi Data akoresha imirimo ikurikira: kurema no kwita ku byaremwe byose (1 Abakorinto 8:6; Yohana 1:3; Abakolosayi 1:16-17); Ibyahishuwe n’Imana (Yohana 1:1, 16:12-15; Matayo 11:27; Ibyahishuwe 1:1); n’agakiza (2 Abakorinto 5:19; Matayo 1:21; Yohana 4:42). Data akora ibi byose aciye mu Mwana, ukora nk’imukozi We.
Umwuka Wera ni we gikoresho Data akoresha imirimo ikurikira: kurema no kwita ku byaremwe byose (Itangiriro 1:2; Yobu 26:13; Zaburi 104:30); Ibyahishuwe n’Imana (Yohana 16:12-15; Abefeso 3:5; 2 Petero 1:21); agakiza (Yohana 3:6; Tito 3:5; 1 Petero 1:2); ndetse n’imirimo ya Yesu (Yesaya 61:1; Ibyakozwe n’Intumwa 10:38). Nuko rero, Data akora ibi byose kubera imbaraga z’Umwuka Wera.
Habayeho kandi kugerageza gutanga ingero zisobanura Ubutatu Bwera. Ariko muri rusange, nta na rumwe usanga rwerekana ukuri. Urugero rw’igi (cyangwa urubuto rwa pome) rwaratsinzwe, kubera ko igishishwa, umweru n'umuhondo w’igi byose ni ibice bigize iryo gi, si igi ubwa ryo, kimwe n’uko igishishwa, umubiri, n’imbuto za pome ari ibice by’iyo pome, bitari pome ubwa yo. Data, Umwana, n’Umwuka Wera ntabwo ari ibice by’Imana; umwe muri bo ni Imana. Urugero rw’amazi ni rwo rushaka kuba rwakwumvikana kurushaho, ariko na rwo ntirushobora gusobanura uko bikwiye Ubutatu Bwera. Amazi aseseka, umwuka, n’urubura nabyo ni ibice bigize amazi. Data, Umwana, n’Umwuka Wera ntabwo ari ibice by’Imana, umwe muri bo ni Imana. Kubera izo mpamvu rero, n’ubwo izi ngero zishobora kuduha ifoto y’Ubutatu Bwera, iyo foto ntabwo ifite ibisobanuro byuzuye. Imana itagira akagero ntishobora gusobanurwa ijana ku ijana n’urugero rufite aho rugarukira.
Ihame ry’Ubutatu Bwera, ryakunze kugaragara nk’ikibazo kitavugwaho rumwe mu mateka yose y’Itorero rya Gikristo. N’ubwo ibintu by’ibanze biranga ubwo Butatu byagaragajwe n’Ijambo ry’mana, haracyari ibibazo bimwe na bimwe bishamikiyeho, bitarasobanurwa neza. Data ni Imana, Umwana ni Imana, n’Umwuka Wera ni Imana—kandi hariho Imana imwe. Iryo ni ryo hame rya Bibiliya ry’Ubutatu Bwera. Hejuru y’ibyo, ibyo bibazo bikunze kuganirwaho mu buryo bumwe kandi atari ngombwa rwose. Ahubwo, aho kugira ngo tugerageze gusobanura ijana ku ijana Ubutatu Bwera mu bwenge bucye bwacu nk’abana b’abantu, twagombye kwerekeza ibitekerezo byacu ku bugari bw’Imana no ku miterere yayo bitagira akagero. “Mbega uburyo ubutunzi n’ubwenge n’ubumenyi by’Imana bitagira akagero! Imigambi yayo ntihishurika, n’inzira zayo ntizirondoreka! Ni nde wamenya ibyo Uwiteka atekereza? Cyangwa ni nde ushobora kuba umujyanama We?” (Abaroma 11:33-34).
Ikibazo: Bibiliya itwigisha iki ku byerekeye Ubutatu Bwera?
Igisubizo: Ikintu gikomeye cyane kurusha ibindi, ku byerekeye imyumvire ya Gikristo y’Ubutatu Bwera, n’uko nta buryo buhari bufatika bwo kubusobanura. Ubutatu Bwera ni ihame ikiremwa muntu kidashobora gusobanukirwa ijana ku ijana, tutavuze no gusobanura iryo jambo. Imana itagira akagero ntishobora kugereraywa natwe; niyo mpamvu tudashobora kwibwira ko dushobora kuyisobanukirwa ijana ku ijana. Bibiliya itwigisha ko Data ari Imana, ko Yesu ari Imana, ko n’Umwuka Wera ari Imana. Bibiliya yigisha kandi ko hariho Imana imwe. N’ubwo dushobora gusobanukirwa zimwe mu mpamvu zerekeye isano iri hagati y’abo Bantu bagize Ubutatu Bwera, bityo rero, ntibisobanutse ku bwenge bwa muntu. Ariko, ibi ntibishaka kuvuga ko Ubutatu Bwera butabaho cyangwa ko budashingiye ku nyigisho za Bibiliya.


text:
Rwanda : 50% by’abanyarwanda nibo bonyine bazaba batunzwe n’ubuhinzi muri 2020
Minisitiri w’umutungo kamere, Stanslas Kamanzi yatangaje ko leta y’u Rwanda iri gukora ku buryo abanyarwanda bazaba batunzwe n’ubuhinzi mu mwaka More...
Mu myaka ibiri, nta mwana w’u Rwanda uzaba akirererwa mu kigo cy’imfubyi
Nyuma y’uko Minisitiri w’Intebe yasabye ko nta bana bongera kurererwa mu bigo by’imfubyi, hashyizweho ingamba z’uko abo bireba bazabyifatamo kugira ngo abana bose babashe kurererwa mu More...
Ruhango: abanyamabanga nshingwabikorwa barasabwa gushyira udusanduku tw’ibitekerezo aho bakorera.
Agasanduku k’ibitekerezo Ubuyobozi bw’akarere ka Ruhango burasaba abanyamabanga nshingwabikorwa b’imirenge igize aka karere gushyira udusanduku tw’ibitekerezo aho bakorera kuko More...
Abayobozi batarara mu duce bayobora bagiye guhagurukirwa
Umuyobozi wa polisi mu ntara y’Amajyaruguru aravuga ko agiye guhagurukira abayobozi batarara aho bashinzwe kuyobora, kuko bidashoboka ko umuyobozi ateza imbere ahantu nawe ubwe atifuza gutura. Ibi C/Supt. More...
Ngoma: kujya muri EAC hari abanyarwanda benshi byafashije mu bucuruzi ndetse no mu gufunguka muri busness
Nyuma y’imyaka itanu u Rwanda rwinjiye mu muryango w’ubumwe bw’ibihugu byo mu burasirazuba bwa Africa (EAC) bamwe mu bacuruzi bo mu karere ka Ngoma bavuga ko nubwo ibintu bitarajya mu buryo More...
Ibigo by’urubyiko bigiye kujya binafasha mu kwikura mu bukene
Mu gihe ibigo by’urubyiruko byari bisanzwe bifasha urubyiruko kwidagadura mu miko itandukanye ndetse no guhugurwa ku buzima bw’imyororokere no kwirinda indwara zandurira mu mibonano mpuzabitsina, ibi More...
Nyamasheke: Umunsi w’umurimo wabaye uwo gutanga ibitekerezo ku bakozi b’akarere
Ku munsi w’umurimo wabaye tariki ya 01/05/2012, abakozi b’akarere ka Nyamasheke batanze ibitekerezo ku mikorere yatuma akarere karushaho gutera imbere ndetse no gutanga serivisi nziza, ibi bitekerezo More...
Abayobozi barasabwa kudahatira abaturage kujya mu biganiro byagenewe kwibuka
Umuyobozi w’akarere ka Muhanga wungirije ushinzwe ubukungu, imari n’amajyambere, Uhagaze Francois yasabye abayobozi b’inzego z’ibanze zo muri aka karere kudahatira abaturage kwitabira More...
U Rwanda nirwo rwonyine rudashyira amananiza ku bacururiza muri EAC
Ubushakashatsi bwakozwe mu mayira anyuramo ibicuruzwa mu bihugu by’Umuryango wa Afurika y’Iburasirazuba EAC buragaragaza ko ibihugu bya Tanzaniya, Kenya, Uganda n’u Burundi bifite amananiza More...
Nyamasheke: Utubari turasabwa kubahiriza amasaha twemerewe gukora
Inama njyanama y’akarere ka Nyamasheke yateranye taliki ya 30/03/2012 yagarutse ku kibazo cy’utubari dufungura mu masaha y’akazi, ibi bikaba ari bimwe mu bibangamira umutekano ndetse bigatuma More...


text:
Umugore aho ava akagera aba yifuza gufatwa neza n’umugabo ndetse hakaba n’ibyo yifuza gukorerwa, iyo ibyo bitabaye mu rugo hatangira kumvikana ukutumvikana hagati y’abashakanye.
Ni iki gishimisha umugore? Wabyemera utabyemera ibintu bishimisha umugore si ibintu bihambaye ahubwo ni utuntu duto duto dutuma umugore ashobora kunyurwa mu rukundo. Docteur M. Gary Neuman ugira inama imiryango akaba n’umwanditsi w’igitabo “Connect to Love” yagize icyo abivugaho.
Dore ibintu 5 buri mugore wese aba akeneye:
Guhabwa umwanya: Abagore bose bakunda kugira umwanya bamarana n’abagabo babo. Hafi y’abagore bose bishimiye ingo zabo ni ababona nibura iminota 30 bari kumwe n’abo bashakanye buri munsi. Abagore bafite utubazo mu ngo zabo ni abatabona aka kanya ngo baganire n’abafasha babo.
Niba uri umugabo wibaze uti ni umwanya ungana iki marana n’umugore wanjye nta kindi ndangariyeho: nta telefoni nta television, nta filimi n’ibindi nk’ibyo
Gushimwa: Ni byiza ko umugabo ashima umugore we igihe yakoze neza. Baba bifuza ubabwira ati: “Wankoreye ibyo nkunda, Ni ibi nifuzaga ko ukora, Wanshimishije cyane, …”
Gutegwa amatwi: Ni iby’agaciro ku bagore ko umugabo abatega amatwi kandi akabumva. Ariko kandi abagore bagomba gufasha abagabo kubatega amatwi kuko abagabo akenshi bumva nabi. Umugore agomba kumenya igihe aganiririza umugabo ndetse akamenya kutarambirana kuko iyo bitagenze gutyo umugabo hari aho agera akaba ari kwibaza ati: “Ibi birarangira ryari koko?”, aho gutega amatwi ibyo umugore we amubwira.
Kwishimisha: Abashakanye benshi bibagirwa iki gikorwa cyane cyane nyuma y’uko umwana wabo w’imfura avutse. Batangira kwitwaza akazi, utubazo twa hato na hato ariko abashakanye baba bagomba gushaka umwanya mu cyumweru wenda umugoroba umwe n’ubwo baba bananiwe maze bagafata nibura amasaha abiri bavuga ku bintu n’ibindi uretse akazi, amafaranga n’abana.
Ibikorwa by’ubugwaneza: Umugore aba akeneye ko umugabo we amwereka ko aguwe neza kandi amwishimiye: Kumuhobera, kumusoma, kumutungura kuri telefone ukamubwira uti: “Ndagukunda”, n’utundi nk’utwo tworoshye tutarenza amasegonda 30.
Umugabo ushoboye gukorera umugore we ibi nibura buri cyumweru bombi bashobora kubana bishimiye urukundo rwabo.
Uwineza Vanessa@Rwandapaparazzi.rw
40,468 total views, 50 views today


text:
“Mu myaka isaga 30 ishize nibwo abanyamakuru ba Radiyo Rwanda badusura. Byatubereye inzitizi kubera ko iyo dufite ibitekerezo, ibyifuzo cyangwa hari ibyo twifuza ko byanozwa mu miyoborere nabyo tubura abanyamakuru babitugereze ku nzego zo hejuru.”
Ibi ni ibyavuzwe na bamwe mu basheshe akanguhe batuye mu Tugari dutandukanye two Murenge wa Muzo, tariki ya 31 Ukwakira 2016, ubwo basurwaga n’abanyamakuru bibumbiye mu muryango uharanira amahoro, ‘Paxpress’.
Nyuzwenayo Marc w’imyaka 75 yagize ati “Mu myaka yashize nibwo twabonye abanyamakuru ba Radio Rwanda ino aha. Kuhagera ni ibintu bigoranye, umuhanda uhari ni mubi wagiye wangizwa n’inkangu nta n’imodoka zitwara abagenzi zihaba.”
Abatuye muri aka gace bavuga ko bumva Radio Rwanda na Radio y’abaturage yo mu Karere ka Musanze, ibinyamakuru byandika ndetse n’ibikorera kuri murandasi(internet) kuri bo ni nk’inzozi.
Umunyamabanga Nshingwabikorwa w’uyu Murenge, Evergiste Gasasa yatangaje ko mu minsi ya vuba iki kibazo gishobora gukemuka.
Yagize ati “Mu minsi ya vuba ino aha hazaba hageze iminara ya RBA, izatuma abaturage babasha kumva amaradiyo atandukanye yo mu gihugu kandi bizanadufasha kuko bizanasubiza ikibazo cy’umuyoboro wa telefone gikunze kwigaragaza.”
Uretse abakiri bato, bamwe mu bakuze iyo ubabajije izina ry’umuyobozi w’Akarere ka Gakenke barajijinganya, cyangwa se bakagusubiza izina rimwe, umuyobozi w’Intara y’Amajyaruguru na we abamuzi ni mbarwa, umuyobozi badashidikanya amazina ye ni Perezida wa Repubulika.
Ni agace kari inyuma mu iterambere
Umurenge wa Muzo, utuwe n’abaturage 21.500 abagera kuri 0,5% ni bo bafite umuriro ukomoka ku mirasire y’izuba. Abaturage bakoresha amazi atari meza, ibi ngo bigaterwa n’imiterere y’aka gace k’imisozi ihanamye ituma kubagezaho amazi meza bigorana nk’uko ubuyobozi bubivuga.
Ibikorwaremezo nk’imihanda, ni kimwe mu bibazo bituma aka gace kaba mu bwigunge, nta modoka zitwara abagenzi wahabona, abaturage bakora urugendo rw’ibirometero bisaga 20 n’amaguru bajya ku isoko riri ahitwa mu Gakenke.
Nta shuri ry’ubumenyingiro (TVET) riba muri uyu murenge, ibi bikagira ingaruka ku rubyiruko ruvuga ko rwugarijwe n’ubujiji ndetse n’ubukene.
Kuradusenge Aimable, umwe mu rubyiruko wagize ati « Tujya twumva ngo urubyiruko rwo mu bindi bice rwiga imyuga, ariko ino aha ntiwabona aho wiga. Iyo urangije amashuri abanza ntutsindire kujya mu yisumbuye ubwo nyine isuka irakubona. Abenshi usanga twugarijwe n’ubujiji ndetse n’ubukene. »
Gahunda yo kuboneza urubyaro muri uyu murenge iri ku kigero cya 51%, gahunda y’ubwisungane mu kwivuza bari kuri 83%.
Muzo ni umwe mu mirenge irimo gahunda ya VUP mu rwego rwo gufasha abaturage kwikura mu bukene.


text:
Amashusho y’iyi ndirimbo agiye hanze nyuma y’igihe gito uyu muhanzi ashyize hanze amajwi yayo. Jean Rutabana ni umusore uri kuzamuka neza mu muziki nyarwanda aho indirimbo ze iyo uzumvise usangamo ubuhanga mu myandikire ndetse by’umwihariko akaba afite ijwi ryiza, ibyo byose bikagaragaza ko ejo he mu muziki ari heza.
Jean Rutabana avuga ko nubwo ishuri ritamuha umwanya uhagije wo gukora umuziki, ngo abakunzi be bahishiwe byinshi kuko ateganya gukora ibitaramo no gukora izindi ndirimbo nshya hamwe n’amashusho yazo. Muri iyi ndirimbo ye yise Eva wanjye, Jean Rutabana agira ati “Burya abakundana bitana utuzina,...Nakwise Eva wanjye nzakubera Adam, nzagutetesha, twibere twenyine”
REBA HANO 'EVA WANJYE' YA JEAN RUTABANA


text:
Abayobozi bica ikinyarwanda bikomwe n'abayobozi b'ibitangazamakuru mu Rwanda
Abayobozi b’ ibitangazamakuru bikorera mu Rwanda bongeye kunenga uburyo bamwe mu bayobozi bakuru bica ururimi rw’ Ikinyarwanda, RALC, ivuga ko abakicaga ubu basigaye bashakirwa abakibigisha.
Ikinyarwanda mu marembera, hadutse ururimi rw’
Ikinyafurangere, Abanyarwanda basigaye ari nk’ abanyamahanga mu gihugu cyabo, kuko badasobanukirwa ibyanditse ku byapa byo mu mujyi wa Kigali bitewe n’ uko byanditse mu ndimi z’ amahanga,… izi ni zimwe mu mpuruza abanyamakuru batanze ubwo batabarizaga ururimi rw’ Ikinyarwanda, nyuma yo kubona ko rurimo gutakaza umwimerere warwo.
Abanyamakuru n’ abandi banyarwanda bafite ku mutima ururimi rwabo gakondo ntabwo barekeye kuko banafata amajwi y’ abayobozi bakuru bakoresha nabi ururimi rw’ Ikinyarwanda baruvangavangira indimi z’amahanga bakayumvisha ababakurikira, arinako bagaragaza uburyo ari ibintu bidakwiye.
Kim Kizito, umunyamakuru akaba n’ umwe mu bayobozi ba City Radio ntiyiyumvisha impamvu bamwe mu bayobozi bakuru bagikoresha nabi Ikinyarwanda.
Ati “Hashize igihe kinini bamwe mu bayobozi bakuru bica ururimi rw’ Ikinyarwanda, ni iyihe ndwara barwaye ituma batavuga neza Ikinyarwanda?” Aha yabazaga RALC, ya Nteko Nyarwanda y’ Ururimi n’ Umuco.
Umuyobozi w’Ishami ry’ Umuco muri RALC, Dr Nzabonimpa Jacques yavuze ko kuba hari abayobozi bakoresha nabi Ikinyarwanda biterwa n’ uko biturutse ku mateka y’ u Rwanda hari abo usanga barakuriye mu bihugu by’ amahanga nubwo bidakwiye kuba urwitwazo kuko hari abanyamahanga bari mu Rwanda bavuga neza ururimi rw’ Ikinyarwanda.
Mu gihe gito gitambutse kuvuga Ikinyarwanda uvangamo indimi z’amahanga byafatwaga nk’ ubusirimu, ubu busirimu bukaba bwaranenzwe n’ abayobozi batandukanye barimo ba Minisitiri w’ Umuco na siporo Uwacu Julienne.
Amajwi y’ Abanyarwanda bakoresha nabi Ikinyarwanda yaregeranyijwe ashyirwa hamwe nyiri ukuyegeranya ati ‘Ikinyarwanda mu marembera’. Dr Nzabonimpa avuga ko amenshi mu majwi yashyizwe mu ‘Kinyarwanda mu marembera’ ari aya bamwe mu bayobozi bakuru ibi bikaba byaratumye bakanguka batangira kukiga.
Dr Nzabonimpa yavuze ko umwe mu bayobozi bakuru bakoreshaga nabi Ikinyarwanda RALC yamushakiye umwarimu ukimwigisha akemera kumwiyishyurira.
Ati “…Twabashakiye abantu batangira kubahugura, hari uwo (Kim Kizito )yatanzeho urugero muri ino minsi yarabihagaritse, twari twaramushakiye umuntu umufasha kwiga Ikinyarwanda yari yaranemeye kujya amwirihira. N’ ubungubu abandi bahari bose turabafasha, ku buryo ahenshi na henshi murimo kubona bigenda bihinduka, agakora iyo bwabaga akavuga Ikinyarwanda ariko akakivuga uko agishoboye .
Mu nama iheruka y’ umushikiramo Perezida w’ u Rwanda Paul Kagame yakomoje ku mikoreshereze itanoze y’ Ikinyarwanda asaba abatakizi gufata umwanya bakakiga.
Abakeneye kwihugura mu rurimi rw’ Ikinyarwanda bavuga ko kubona ibitabo by’ Ikinyarwanda byo gusoma bibagora bitewe n’ uko bihenda. Urugero inkoranyamagambo y’ Ikinyarwanda yuzuye igura ibihumbi 52 frw.
Kunda page yacu ya FACEBOOK ujye ukurikirana amakuru byoroshye
Izindi nkuru wasoma
RUSIZI: MW'ITORERO INKURU NZIZA BATERANYE IBIPFUNSI BAKIZWA NA LETA !!
Yo kuwa 2018-05-21 i saa 17:05:37
BUGESERA-KAMABUYE BEJEJE IBIJUMBA ARIKO ISOKO N'IKIBAZO NDETSE NIBAFITE NUKO BABIHUNIKA
Yo kuwa 2018-05-19 i saa 11:42:01
AKARERE KA NYABIHU KARI KU ISONGA MU KUGIRA UMUBARE MUNINI W’ABANA BAGWINGIYE MU RWANDA
Yo kuwa 2018-05-18 i saa 15:12:56
RDC GOMA LE GROUPE MUSICAL LS97 LIFE SONG SORT TROIS TITRES DONT MFUNGWA HURU PARLANT DEL'HOMME NOIR
Yo kuwa 2018-05-17 i saa 16:06:23
UMUHANZI MELODY W'UMUGANDE NYUMA YO GUFATWA N'INDWARA ITAZWI ARAREMBYE BIKOMEYE
Yo kuwa 2018-05-17 i saa 08:27:35


text:
Ku munsi wa nyuma w’igiterane cyahuzaga abapasiteri n’abasenyeri bose b’Itorero Angilikani mu Rwanda, Umuyobozi w’Intara y’Amajyepfo aherekejwe n’Umuyobozi w’Akarere ka Muhanga, Umuyobozi w’Ingabo muri Muhanga na Kamonyi ndetse n’Umujyanama wa Guverineri baje kuramutsa abitabiriye igiterane.
Abo bayobozi bose bashimiye byimazeyo abo bakozi b’Imana uruhare rukomeye Itorero Angilikani mu Rwanda rigira mu gushyigikira ibikorwa bya Leta no guteza imbere abaturage. Mu ijambo rye, Umuyobozi w’Intara y’Amajyepfo yasabye abayobozi b’Itorero kurushaho gufasha Leta mu gukangurira abaturage kugira ubwisungane mu kwivuza, kuboneza urubyaro no kwimakaza amahoro mu miryango. Abakozi b’imana baboneyeho bafata umwanya wo gusengera igihugu cyacu n’abayobozi bacyo muri rusange, by’umwihariko barambika ibiganza kuri Guverineri mushya w’Intara y’Amajyepfo na Maire mushya w’Akarere ka Muhanga.
IBINDI BYARANZE UMUNSI WA NYUMA W’IGITERANE
Ku wa 01/12/2016 ari nawo munsi wa nyuma y’igiterane, abakitabiriye bagize umugisha wo guhabwa inyigisho na Dr Rev Canon Alfred OLWA hamwe na Dr Rev Canon Antoine RUTAYISIRE. Inyigisho z’uyu munsi zari zifite intego igira it: “Gutoza abigishwa mu itorero ry’ibanze (Local Church)”.
Mu kiganiro cye Dr Rev Canon Alfred OLWA yifashishije cyane amagambo y’Imana ari muri Tito 1, 2, 3 na 2 Kor 13.14. Muri make yagarutse kuri ibi bikurikira:
Uko umuntu yatoza abigishwa mu Itorero ry’Ibanze biterwa n’aho ari (contexte). Ariko hari uko byakorwaga mu Itorero rya mbere nk’uko tubibona mu gitabo cy’Ibyakozwe n’intumwa. Ni ngombwa kandi kumenya ko umurimo wose dukora ugomba guherekezwa n’imbaraga z’Umwuka Wera. Dushobora gukoresha imbaraga n’ubwenge bwacu, ariko ntitugomba kwibagirwa uruhare rw’umwuka Wera mu murimo wo gutoza abavugabutumwa.
Iyo dusomwye muri 2 Kor 13.14, tubona ko tugomba kuba mu bumwe bw’Umwuka Wera. Tutari kumwe n’umwuka Wera ntidushobora gutoza abigishwa. Mu itorero ry’I Yeluzalemu bari bameze nk’umuryango umwe kubwo kwizera Imana. Ibyo bakoraga byose babikeshaga Yesu. Ibyiringiro byose babikuraga muri Yesu.
Mu gitabo cy’Ibyak 2.36 tubona ko abigishwa bagombaga kwemera ko Yesu ariwe ubatuma. Itorero rigomba kumva ko imbaraga z’Umwuka arizo zikora imirimo. Muri uyu murimo wo gutoza, ni ngombwa kuzirikana ko abatozwa bagomba gukura bakagera ku kigero cya Yesu-Kristo. Abigishwa ba mbere ntibasengaga mu magambo gusa ahubwo bashyiraga mu bikorwa ibyo bavugaga. Iyi kanisa y’I Yelusalemu tugomba kuyifataho icyitegererezo. Yari igabanyijemo amatsinda mato, basangira byose, bagasengera mu ngo no mu nsengero.
Mu gutoza kwacu dukwiye kutita ku bwinshi bw’abakirisitu gusa ahubwo dukwiye no kwita cyane ku ireme ry’imyemerere yabo. Dukwiye kandi gukunda umurimo dukora. Mu itorero ry’i Yeluzalemu, abakoraga umurimo batoranywaga hashingiwe ku mpano ya buri wese. Kugira ngo umenye impano abakirisitu bawe bafite ukeneye kubegera, kubatega amatwi no kubasengera. Iyo utoza abigishwa ugomba gusobanukirwa impano z’Umwuka zitandukanye Imana yashyize mu bantu. Buri wese afite impano ye. Ariko abantu ntibumva kimwe. Hari abumva ari uko uvuze cyane n’ijwi riranguruye, ariko hari n’abandi bumva ari uko ukoresheje ijwi riciye bugufi.
Ni gute watoza abantu bakagera ku kigero cyo kuzana abandi?
Ugomba gutoranya abantu batari abanyangeso mbi, batari inkubaganyi, batari abanyarukoni, bashakanye n’umugore umwe. Abo bantu bagomba kuba bafite imico mwiza itandukanye n’iyabandi basanzwe.
Mu gutoza abantu gukora umurimo w’Imana, tugomba no kubatoza gukora. Kugira ngo abo dutoza bazavemo abakozi, dukwiye kubereka uko bakwiye gukora. Ababyeyi nibakora, abana bazakora, paruwasi nizikora abatuye igihugu cyose baziga gukora. Abantu bagomba gukunda umurimo. Tugomba kuba abapasiteri bakora. Udakora ntakarye! Iki nicyo gihe cyiza cyo gukorera Yesu mu matorero yacu. Mbere y’uko uyu mwaka urangira ukwiye gutekereza ibintu ukwiye gukora. Itorero ry’abanebwe ryaba ribabaje. Dukwiye kwigisha abakirisitu kutarangarira imfashanyo. Ahubwo dukwiye gushyira hamwe tukubaka Diyoseze zacu ndetse na Province yacu. Dukwiye kwibuka ko Umwuka Wera ariwo udushoboza.
Mu kiganiro cye Rev Dr Canon Antone Rutayisire yagarutse kuri ibi bikurikira:
- Kuki twigisha abantu ariko ntihavemo abigishwa beza?
- Twakora iki? Twakora dute?
- Ku rwego rwa PEAR twabikora gute?
Rev Canon Antoine yifashishije Ijambo ry”iamana dusanga mu Abaheburayo 5:11: “Tubafitiye byinshi byo kuvugwa kandi biruhije gusobanurwa, kuko mwabaye ibihuri. Kandi n’ubwo mwari mukwiriye kuba abigisha ubu kuko mumaze igihe kirekire mwiga, dore musigaye mukwiye kongera kwigishwa namwe iby’ishingiro rya mbere ry’ibyavuzwe n’Imana, kandi mwahindutse abakwiye kuramizwa amata aho kugaburirwa ibyo kurya bikomeye (….) Abaheburayo 6.1ss: “Nicyo gituma dukwiye kuba turetse guhora mu bya mbere bya kera (….)”.
Kuzura umwuka sibyo bigaragaza umukirisitu ukuze ahubwo imbuto yera nizo zimugaragaza. Igituma abantu b’Imana badakura ni uko:
- Bagaburirwa inyigisho z’abana: kwihana ibyaha n’indi mirimo ipfuye. Abantu bose ntibakeneye kubwirwa kwihana imirimo ipfuye, ko Imana ikura ku cyavu (hari abamaze kukivaho).
- Abakirisitu ntibakangurirwa gukura ngo bagere ku kigero cya Yesu: kumva ko umuntu agomba gusa na Yesu bimutera kumva ko agomba guhinduka byanze bikunze.
- Twigisha abakirisitu tutitaye ku rugero bagezeho: dukwiye kumenya gusimburanya inyigisho cg se kuzivanga (mélange).
- Iyo tubwiriza tugarukira mu nzira ntidutsinde igitego: kurangiza kubwiriza udahamagariye abantu kugira icyo bakora-uko ni ukujugunya umupira inyuma y’izamu aho kugenda ngo utsinde igitego.
TWAKORA IKI?
- Gusengera ko Umwuka Wera yongera kumanukira Itorero ryacu nk’uko byagenze mu gihe cy’i Gahini;
- Kumenya gutegura inyigisho zihabwa abakirisitu tugendeye ku kigero bagezeho. Buri nka isa n’ubwatsi yariye, buri mukirisitu asa n’uko yabwirijwe.
- Gutoranya abayobozi batakigendera mu ngeso ushaka gukosora: Mbere yo gutoranya umuyobozi, banza urebe ko yahindutse-abapasiteri bagira akabari! Uburyo dutoranya abakateshisite ntibunoze. Abakateshisite nibo itorero ryubakiyeho. Dukwiye kwita ku buryo batoranywa n’uko batozwa: Mwalimu w’Ikanisa wenga nyirantare, muriture, etc!
- Guha Mothers Union umurongo ufatika. Umuyobozi wayo agomba kuba ari icyitegererezo mu nshingano zayo eshanu.
- Fathers Union: imikorere yayo ntisobanutse-inyigisho, ibiranga ugomba kuba umuyobozi wa FU ntibisobanutse, etc.
- Amatorero shingiro: abayobozi bayo bagomba kwigishwa;
- Chorales: Hagomba kujyaho amabwiriza amwe-ubu buri yose igira amabwiriza yihariye;
- Gutegura inyigisho zikwiye buri cyiciro: urubyiruko, abakuru, abashaje, etc.
- Gushyiraho gahunda y’igenabikorwa, ikurikiranabikorwa n’isuzumabikorwa.
- Imihigo igomba kugendera ku nshingano z’itorero. (nta pastier wari wahanirwa ko atageze ku mihigo)!
- Umupasiteri, umwalimu bakwiye kugira amakaye bateguriramo inyigisho kandi akajya agenzurwa n’ababakuriye. Ni iki kikubwira ko Mwalimu cg Pasteur bigisha abantu?!
KU RWEGO RWA PROVINCE TWAKORA IKI?
- Kwigisha abayobozi duhereye ku ba kateshisite;
- Gutegura urutonde rw’inyigisho zigishwa abakirisitu;
- Gushyira imbaraga mu nyigisho z’ababatizwa (gatigisimu ntikijyanye n’igihe-gufata mu mutwe-scan); abakomezwa n’abashyingirwa.


text:
Uyu muhango wabaye kuwa 1 Gashyantare 2018, ku cyicaro cya Ambasade y’u Rwanda i Kampala.
Ambasaderi w’u Rwanda muri Uganda, Maj. Gen. Frank Mugambage, yasobanuye ko indangagaciro z’ubutwari ari ubumwe, gukora cyane, gukunda igihugu n’ubwangamugayo byose bigaherekezwa no kwitangira abandi.
Yakomeje avuga ko kuzirikana intwari z’u Rwanda muri iki gihe ni umwanya wo gushishikariza urubyiruko kwigira ku byo ababyeyi barwo bakoze, bityo na bo bakagira uruhare rwabo mu kubaka igihugu.
Yagize ati “Urubyiruko rw’u Rwanda uyu munsi rufite amahirwe y’uko hari aho ruhera rukubakira ku byagezweho. Reka twese duharanire kuba intwari aho tuba ariko icy’ingenzi dushishikarize abana bacu kugira intego mu buzima bubakire ku byagezweho. Ntawe uzava ahandi ngo atwubakire igihugu. Ni inshingano yacu y’ibanze nk’Abanyarwanda.”
Perezida wa EALA, Martin Ngoga, yongeyeho ko ubutwari ari uguteza imbere no guhindura imibereho y’abaturage, binyuze mu bikorwa byiza bifitiye akamaro igihugu muri rusange.
Yavuze ko gushyira hamwe kw’ibihugu bigize Umuryango wa Afurika y’Iburasirazuba ari byo bizatuma ababituye bahangana n’ibibazo bibugarije kuruta uko igihugu cyaba nyamwigendaho.
Yagize ati “Tugomba gushyira imbaraga mu kugera ku kwihuza k’Umuryango wa Afurika y’Iburasirazuba yaba mu bukungu na politiki, ubucuruzi, ishoramari, tugakomeza kuba umwe no gushyira hamwe mu bihindura imibereho y’abaturage bacu.”
Kananura Donat ukuriye Abanyarwanda baba muri Uganda yashimiye Intwari z’u Rwanda cyane cyane ubuyobozi bwiza bwa Perezida Paul Kagame, avuga ko ntacyabatera ubwoba bamufite.
Intwari z’u Rwanda zishyirwa mu byiciro bitatu aribyo; Imanzi, Imena n’ingenzi. Kugeza ubu u Rwanda rufite Intwari 55. Zirimo umusirikare utazwi izina na Major General Fred Gisa Rwigema, bari mu cyiciro cy’Imanzi.
Hari icyiciro cy’Imanzi kirimo; Umwami Mutara III Rudahigwa, Rwagasana Michel, Uwiringiyimana Agathe, Niyitegeka Felicite n’abanyeshuri b’i Nyange bazize n’abarokotse igitero cy’abacengezi cyo kuwa 18 Werurwe 1997.


text:
Ni kuli short wave kuwa 6, 18/01/14 saa (18h-19h) z’i Kigali.
Ubuyobozi bwa Radio Inyabutatu shortwave buramenyesha abanyarwanda bose ko ku wa gatandatu taliki ya 18/01/2014 Radio Inyabutatu izabagezaho ikiganiro kizahita kuri shortwave no kuri internet gifite insanganyamatsiko ikurikira:
Ese ubwami bugendera kw’itegekonshinga duteganya buzamarira iki umuturage rwimbi?(18h00) z’i Kigali mu Rwanda.
Abatumirwa kuri Radio Inyabutatu ikorera kuri Shortwave ni: Yozefu Mutarambirwa na Jackson Munyeragwe bo mu Ihuriro ry'Inyabutatu-RPRK (Rwandese Protocol to return the Kingdom).
Munyeragwe atangira asoma ibibazo byabajijwe na Nzisabira Dismas utuye mu Rwanda:
1- Ko repubulika zogeye muri Afurika hose no kw'isi yose, kuki mwebwe mushaka kugarura ubwami mu Rwanda kandi abanyarwanda baremeje ko batabushaka na busa?
2- Ese icyo muharanira ni iki? Kuki mutemera ngo muyoboke Paul Kagame nk'abandi, mbese nkatwe twese?
3- Ko abanyapolitike bicara batubwira ngo abanyarwanda nibo mutungo w'Urwanda, ko mbona Kagame agiye kumarira abenegihugu kw'icumu, amaherezo ni ayahe?
4- Ng'aho nimumbwire ahantu umwami azihisha politike mu Rwanda? Bishoboka bite ko umwami atazaba umunyapolitike?
5- Ese ubwo bwami muteganya bumariye iki umuturage rwimbyi?
6- Ko akarengane kari hose mu Rwanda, muzagakuraho mute?
7- Muzi gute ko inzira mutuyoboramo ari nziza?repubulika y’u Rwanda?
8- Hari repubulika ku isi yabaye mbi kurusha repubulika y’u Rwanda?
Mutarambirwa atangira asobanura ko hari ibisubizo kuli ibi bibazo abantu bashobora gusanga mu ibiganiro byabereye kuli radio inyabutatu kandi radio ikomeza guhitisha.
Ku buryo bwunvikana neza, Mutarambirwa arerekana ko ubwami bwa kera bwari bwigaruriwe n’abatutsi bake batashakaga gusangira ubutegetsi n’abahutu.
Repubulika nayo igiyeho izana akarimi keza, yizeza abanyawanda ko itangazamakuru rizigenga, ubutabera buzigenga, amatora azaba mu mutuzo, ivangura moko ntiribeho nyamara itegekesha igitugu ikoresheje ishyaka rimwe rukumbi (atanga urugero rwa MDR Parmehutu, MRND, FPR). Perezina yitwara nk’ikigirwamana yica agakiza nk’umwami wa kera.
Mutarambirwa arerekana ko repubulika n’ubwami bwa kera bisa nk’intobo aho ikinyoma aricyo gihabwa intebe, ikiremwa muntu kigakandagirwa. Repubulika yagiyeho yakomeje imyifatire igayitse y’ubwami bwa kera, ikoresha igitugu n'iterabwoba, yanga demokarasi.
Mutarambirwa arerekana ko iyo ubutegetsi buva mu bwoko bw'abatutsi bujya mu bwoko bw'abahutu cyangwa buva mu bwoko bw'abahutu bujya mu bwoko bw'abatutsi ariho hameneka amaraso menshi. Impanvu ikaba ari ukwanga gusangira ubutegetsi n'abandi, ugasanga agatsiko k'abatutsi bake, cyangwa agatsiko k’abahutu bake ariko kiharira ubutegetsi, kagategekesha igitugu aho gutegekesha amategeko yitorewe n'abaturage.
Mutarambirwa asubiza ibibazo byabajijwe n’umuvandimwe Nzisabira Dismas agira inama abanyarwanda ko umuti w'ibi bibazo ubareba bose. Icyangombwa ni ugukorera hamwe, bakirinda kwikururira bishyira. Igikenewe ni ugushyiraho amategeko buriwese yubahiriza, amategeko azwi, yanditse, yatowe n’abaturage nta gahato.
Ayo mategeko akazaba urumuli rw’abaturage nkuko imodoka igirwa na moteur, moteur nayo ikagirwa n’amavuta. Amashyaka akarwanira amajwi y'abaturage. Umuturage agasigara ari intavogerwa, atavugirwamo, akaba inyangamugayo nka Mandela. Ubwami Ihuriro ry’Inyabutatu-RPRK bwifuza ni ubwami bwubahiriza itegekonshinga.
Uko umwami ajyaho nuko avaho biba byanditse mw'itegekonshinga ryitorewe n'abaturage. Ihuriro ry'inyabutatu-RPRK riharanira ko igihirahiro kivaho, abarwanira ubutegetsi (Coup d'Etat) bikavaho kuko nta butegetsi na mba uwo mwami azaba afite.
Nta shyaka ajyamo , azaba ari umwami w'icyubahiro gusa, udakeneye kwibonekeza, utarangwa n'ubwirasi cyangwa agasuzuguro ahubwo akurikiza amategeko nk'abandi baturage kuko itegekonshinga ryitorewe n'abaturage nawe rimutegeka.
Mutarambirwa atanga urugero rw’umupira w’amaguru aho amategeko meza asukuye ariyo agenga uwo mukino uhuza abakinyi, abasifuzi, abafana niyo baba batavuga ururimi rumwe.
Mu byukuli, abanyarwanda bakeneye demokarasi niyo mpanvu Ihuriro ry'inyabutatu-RPRK (Rwandese Protocol to Return the Kingdom) ryashyizeho iyi gahunda kugirango rifatanye n'abanyarwanda kugirango bagere kuli demokarasi. Arasobanura ko baharanira systeme aho guharanira umuntu kuko umuntu adashobora kuba umuti w'ibibazo. Arerekana ko repubulika bitavuga demokarasi kandi ko ubwami bwa kera butari demokarasi.
Mutarambirwa arerekana ko ubwami ari ubw'abanyarwanda, nibo babugena, babukuraho cyangwa babusibizaho. Umwami avuka abusangaho, yananirwa hakajyaho undi mwami hifashishijwe urwego rwa regence bitabaye mu kinyoma no muli huti huti nka biriya byabereye i Mwima. Akazi ke kazaba kanditse mu itegekonshinga nawe rimutegeka.
Mutarambirwa arasobanura ko icyo Ihuriro ry’Inyabutatu ryifuza ari ugufasha umunyarwanda kugirango ave mu kaga arimo , kumwigisha kugirango amenye uburenganzira bwe. Ihuriro ry’Inyabutatu-RPRK ryifuriza abanyarwanda ko amategeko yakwubahirizwa nkuko amategeko agenga umuhanda yubahirizwa na buri wese, abantu bagakorera mu mucyo, bose bakaringanira, ikiremwa muntu kikubahirizwa.
Arangiza ashimangira ko Ihuriro ry’Inyabutatu-RPRK (Rwandese Protocol to return the Kingdom) riharanira ko amahoro asakara mu mitima y’abanyarwanda, umuturage agafatwa nk’amata y’abashyitsi.
Abifuza kuzagira ibyo batubaza cyangwa batwunganira, bashobora gukoresha adresses zikurikira:
Telephone: +44 20 8123 3482
Email: editor@radioinyabutatu.com
Skype: radioinyabutatu
Facebook: Radio Inyabutatu
Radio Inyabutatu kuri Shortwave yumvikanira ku murongo wa 17870 kHz muri meter band 16.
Kuri internet Radio Inyabutatu ikora amasaha 24/24 kuri website:www.radioinyabutatu.com
Radio Inyabutatu ikorera kuri shortwave yumvikana mu Rwanda hose ku maradiyo agendanwa, amaradiyo yo mu mago , amaradiyo yo mu mamodoka n’andi maradiyo yose afite umurongo wa SW/Shortwave buri wa gatandatu guhera saa kumi n'ebyiri kugeza saa moya (18h00-19h00) z’umugoroba.
Radio Inyabutatu ifite ububasha bwo kwumvwa n’abantu bari ku mugabane wa Afurika, ku mugabane w’Uburayi, ku mugabane wa Aziya, ku mugabane wa Amerika y’amajyaruguru (Leta zunze ubumwe z’Amerika na Kanada).
Kugirango wumve Radio Inyabutatu ikorera kuri Shortwave Station , bigusaba kuba ufite akaradiyo akariko kose gafite umurongo wa SW/Shortwave.
Mugire Imana.
Ubuyobozi bwa Radio Inyabutatu
Akarere k’ibiyaga bigari bya Africa


text:
KANDA HANO UREBE VIDEO
Nkuko bisanzwe Abakobwa benshi mu miterere yabo ntibakunda kwerekana amarangamutima yabo murukundo usanga babigira ubwiru(ibanga) bukomeye
Hari ibintu rero abakobwa mu rukundo baba bashaka ko umuhungu amenya ndetse akabibakorera. Ibi bintu bihora mu ndoto ,ibitekerezo by’abakobwa benshi ndetse hafi ya bose bari mu rukundo(Bafite abahungu bakundana).
Ndagukunda ubimubwire kenshi gashoboka
Nubwo abenshi batabiha agaciro cyangwa bagakeka ko kubivuga kenshi bigaragara nabi ,abakobwa bakunda umuntu uhora abasubiririramo ko abakunda. Kumubwira I love you cyangwa je t’aime fort,biramushimisha cyane. Uzabibwirwa n’uko uzabimubwira ukabona ibyishimo biramusaze ndetse akabigusubirishamo kenshi.
Bakunda kumva ijambo ngo ni wowe tuzabana iteka
Umukobwa aho ava akagera arota umunsi w’ubukwe bwe:Uko azaba yambaye ,imodoka nziza azagendamo n’umugabo we, ukuntu inshuti ze zizamutahira ubukwe,…Ikintu gishimisha umukobwa cyambe ni ukumubwira ko wifuza ko azakubera mutima w’urugo mukabana akaramata. Siwe urota ubivuga. Nubwo atabighingukiriza, iri jambo igihe utararimubwira aba agufata nk’abandi bose kuko nyine aba abona nta gahunda umufitiye ihamye.
Ntuzibagirwe impano ku minsi mikuru ye
Mu igihe runaka mutungure umuhe impano. Gukundana n’umukobwa imyaka runaka nta mpano umuha rwose ni ubumenyi buke mu gutereta abahungu benshi bibitseho. Impano ishimisha umukobwa si ihenze cyane ahubwo akantu gato kataguhenze ariko umutunguje karamunyura bikanamwereka ko umuzirikana. Keretse iyo ari babandi badutse baba bashaka kurya amafaranga y’abahungu nibo bidashimisha. Ikizamukubwira ni uko uzamutungura ukamuha impano idahenze cyane ukabona bitamushimishije habe na gato. Uzamenye ko ntagahunda ndetse n’urukundo agufitiye.
Mu geze ahantu hashya atarasanzwe azi
Nubwo ubukungu bw’abantu butangana ariko iyo wikoze ku ikofi ugasohokana umukobwa biramunezeza. Ababazwa no kubona abandi basore basohokana abakobwa bakundana, akumva yabigusaba akubura aho ahera. Hari n’abakobwa byanga mu nda bakanga kubyihererana ukumva arabigusabye. Burya biba byamurenze.
Gerageza umuryango wawe umumenye
Ibi ahanini bikorwa n’abamaze kwemeranya ko bazarusinga. Nibwo umuhungu ajyana umukobwa akamwereka ababyeyi n’umuryango we. Ariko si buri gihe. Niba umukunda by’ukuri mujyane umwereke abababyeyi bawe bizamushimisha. Bimuha icyizere ko urukundo rwanyu rufite intego kandi wizihiwe n’uko ari inshuti yawe. Si igitegwajoro mwereke n’inshuti zawe.